Vesti online / Slobodno Vreme / Nauka i tehnologija / Google će zahtevati redovna ažuriranja, u suprotnom...\nAndroid uređaji od samog starta postojanja platforme imaju jedan bitan problem, a to je fragmentacija. Google uređaji (Nexus i Pixel) obično imaju dobru i redovnu nadogradnju od strane kompanije, međutim drugim proizvođačima je potrebno mnogo više vremena da ažuriraju telefone.\nGoogle je preduzeo određene mere kako bi smanjio problem fragmentacije, objavom Project Treble (obavezno za sav hardver sa Android 8.0 i novijim softverom), a kompanija je već uradila dosta kako bi naterala proizvođače da obezbeđuju redovnije sigurnosne ispravke.\nPrema dokumentaciji, do koje je došao The Verge, Google ima nove uslove za proizvođače u zamenu za korišćenje Android palatforme. Ovi uslovi su navodno efektivni u Evropi, ali bi uskoro mogli da se prošire i na druge regione.\nZa sve uređaje, koji su objavljeni nakon 31. januara ove godine, od svih proizvođača se zahteva da obezbede redovna softverska ažuriranja tokom dve godine za "popularne uređaje" (koje Google definiše kao bilo koji model koji je aktiviran od bar 100.000 korisnika). Od 31. januara 2019. godine, svi uređaji definisani kao "sigurnosno obavezni modeli" moraju biti nadograđeni i sigurnosna lista koja je instalirana ne sme biti starija od 90 dana.\nUkoliko proizvođač ne postupi po smernicama kompanije Google, kompanija ističe da može da stopira odobrenje budućih telefona, što će sprečiti da budu objavljeni i plasirani na tržište.\nPomenuti uslovi su se pojavili u Google-ovom licencnom sporazumu za Android telefone i tablete koji se prodaju u Evropskoj Uniji. Promena uslova je najverovatnije odgovor na zabrinutost za sigurnost korisnika.\nNAUKA I TEHNOLOGIJA Google "diže" cene mobilnih telefona\nNAUKA I TEHNOLOGIJA Izgubili ste telefon? Pronađite ga pomoću ove aplikacije\nNAUKA I TEHNOLOGIJA Dvoumite se: Android ili Ajfon? Neka bude "jabuka"


Ruska vojska se povlači iz kurdske regije, počinje operacija Turske - Sputnjik Srbija\n14:02 19.01.2018 Preuzmite kraći link\nRuska vojska počela je sa povlačenjem iz Afrina, gde Turska namerava da pokrene vojnu operaciju protiv siriijskih Kurda, saopštila je turska agencija „Anadolija“.\nKako se navodi, 170 ruskih vojnika će se oko 16 časova po lokalnom vremenu prebaciti u zonu koja je udaljena 17 kilometara južno od Afrina.\nRuski mediji naglašavaju da još uvek niko zvanično nije potvrdio ovu vest.\nSa druge strane, britanski „Rojters“ nešto ranije je saopštio da je Turska već započela vojnu operaciju granatiranjem sirijskog regiona Afrin, kao i da je o tome lično govorio turski ministar odbrane Nuretin Čanikli.\n„Operacija je krenula defakto sa prekograničnim granatiranjem, jedino što nema prelaska granice“, istakao je turski ministar odbrane. On je dodao da će sve terorističke mreže i elementi u severnoj Siriji bite eliminisani – „drugog načina nema“.\nIstovremeno, milicija sirijskih Kurda saopštila je da je turska vojska do sada ispalila oko 70 granata na kurdska sela u regionu Afrin, a bombardovanje je započeto oko ponoći.\nvojna operacija, Kurdi, Sirija, Turska


DW: Merkelova pod nikad većim pritiskom, pet scenarija - Televizija Kopernikus TV K::CN\nTelevizija Kopernikus TV K::CN\nK::CN Svet +3\nZabavno – muzički program\nKulturno – obrazovni program\nDW: Merkelova pod nikad većim pritiskom, pet scenarija\nNemačka kancelarka Angela Merkel je pod nikad većim pritiskom, a nakon samita EU pada i odluka o budućnosti Nemačke, piše Dojče vele.\nDW navodi pet mogućih scenarija za dalji razvoj situacije u toj zemlji.\nZa svaku od ovih opcija DW navodi na kom mestu se nalazi na skali verovatnoće od 1 do 10.\nPrvi scenario predviđa srećan kraj (hepiend), a verovatnoća za njegovo realizovanje iznosi četiri.\nPo tome se Merkelova iz Brisela vraća kao ozarena pobednica pošto je na samitu u EU uspela u namerama da se usaglasi evropska politika azila, da se zaštita granica poboljša i da se formiraju centri za azilante.\nDo novog regulisanja takozvanih Dablinskih uredbi, Merkelova prezentira i bilateralne dogovore sa Italijom, Sspanijom i Grckom prema kojima te zemlje treba da preuzmu izbeglice koje su kod njih već registrovane.\nCSU i ministar unutrašnjih poslova Horst Zehofer priznaju sve to kao uspeh postignut zbog „pritiska iz Bavarske“, CDU i CSU su ponovo jedna Unija, a Merkelova je kao kancelarka ojačana.\nDrugi scenario predviđa neizvesnost i po njemu rezultat samita EU podleže različitim interpretacijama, a verovatnoća za njegovu realizaiciju je sedam.\nNeki koraci u zajedničkoj politici EU se čine, neki se odlažu propraćeni izjavama o namerama. Šefovi država i vlada se obavezuju da će do obnove Dablinskih odredbi sklapati bilateralne sporazume o preuzimanju izbeglica.\nAngela Merkel izjavljuje da je već postigla saglasnost sa Grčkom i Sspanijom i da je moguć i sporazum sa Italijom, a od CSU traži još malo strpljenja.\nZehofer, Zeder i drugi u CSU ostaju tvrdi na rečima, izjavljuju da su već pripremili sve za vraćanje izbeglica, Angela Merkel je oslabljena ali ostaje na funkciji.\nPo trećem scenariju kritičari Merkelove smatraju da su rezultati samita EU bili nedovoljni. CSU izjavljuje da ti dogovori nemaju nikakvog uticaja na stanje na nemackim granicama, te da ni bilateralnim sporazumima nije još ništa postignuto, zbog čega federalna policija počinje da zabranjuje ulazak određenim izbeglicama u zemlju.\nMerkel priznaje da je raspoloženje u EU trenutno komplikovano, ali da i dalje radi na evropskom rešenju. Svom ministru unutrašnjih poslova daje odrešene ruke. CSU u predizbornoj kampanji u Bavarskoj to prodaje kao pobedu nad kancelarkinom politikom, a ona, vrlo oslabljena, ostaje na funkciji.\nPo četvrtom scenariju, Merkel proglašava rezultate samita i prve bilateralne razgovore za veliki uspeh i važne elemente evropskog rešenja. Njeni kritičari iz CSU smatraju da su nemačka nastojanja propala. Zehofer naređuje da počne vraćanje izbeglica sa granica.\nAngela Merkel podseća na evropsku odgovornost Nemačke i smenjuje Zehofera, a CSU napušta koaliciju. Poslanička grupa CDU i CSU u Bundestaga se raspada. Angela Merkel vodi manjinsku vladu sa SPD, ili zamenjuje CSU – Zelenima. Verovatnoća za ovakav scenario je pet.\nPeta opcija navodi da CDU i CSU različito vrednuju evropske dogovore. Zehofer počinje da radi na svoju ruku; kancelarka ga smenjuje; a koalicija puca. Merkel preuzima odgovornost za neuspeh vlade, postavlja u Bundestagu pitanje poverenja i otvara put za održavanje novih izbora.\nNa kongresu CDU ona se više ne kandiduje za funkciju predsednice stranke. Na funkciji je nasleđuje Anegret Kramp-Karenbauer ili Armin Lašet ili Jens Špan. Verovatnoća ovakvog scenarija je četiri na skali od nule do 10.\nTelevizija Kopernikus TV K::CN Copyright © 2020.


Sednica srpskog parlamenta (arhivski snimak)\nPremijer Srbije Ivica Dačić kaže da se, zbog protivljenja Prištine, postavlja pitanje da li će Zajednica srpskih opština uopšte biti osnovana.\nZbog protivljenja Prištine da Zajednica srpskih opština dobije izvršna ovlašćenja postavlja se pitanje da li će ta institucija uopšte biti osnovana, izjavio je danas premijer Srbije Ivica Dačić odgovarajući na poslanička pitanja u Skupštini Srbije.\nUz poruku da će se pregovori u Briselu nastaviti i nakon 2. aprila ukoliko dođe do korekcije stavova Prištine, predsednik parlamentarnog Odbora za Kosovo i Metohiju i poslanik SNS-a Milovan Drecun ocenio je danas da je za EU i Prištinu isuviše je veliki politički rizik da se ne približe stavovi sa Srbijom.\nIstovremeno, Drecun smatra da u državnom vrhu Srbije nema pukotina po pitanju rešavanja kosovskog problema:\n“Potpredsednik Vlade i predsednik SNS-a Aleksandar Vučić izuzetno aktivno učestvuje u svemu. Jer naš državni vrh usaglašava strategiju i nastup pred svaku rundu dijaloga u Briselu. Dakle, da li će biti Ivica Dačić prisutan ili Aleksandar Vučić – ne menja uopšte na stvari.”\nSa druge strane, u opozicionoj Demokratskoj stranci veruju da aktuelna vlast ima potencijal da postigne dogovor u Briselu i da će je DS podržati u tome. Ma kakvo da bude – rešenje će biti nepopularno, rekao je Borislav Stefanović i dodao da Zapad veruje da se nijedna odluka u Srbiji danas ne može doneti bez lidera SNS:\n“To otprilike znali da u ovoj zemlji ne može ni jedna odluka da se donese a da Aleksandar Vučić nije uključen u tu odluku – što zbog deljenja odgovornosti, što zbog međusobnog pokrivanja za nepopularne odluke.”\nPoslanik LDP-a Zoran Ostojić je ocenio da postoje razlike unutar vladajuće koalicije po pitanju rešenja kosovskog pitanja, a posebno razlike iz-među predsednika Srbije Tomislava Nikolića i Vlade Srbije. Ipak, Ostojić veruje u postizanje dogovora u Briselu:\n“Mislim da će se potpisati neki papir koji znači implementaciju Ahtisarijevog plana i na sever Kosova – jer to je suština ovih pregovora. Ali ćemo videti šta će biti sa implementacijom. U svakom slučaju mislim da je važno da vlada koja postigne sporazum – i sprovede taj sporazum.”\nPoslanica DSS-a Sanda Rašković Ivić je rekla da Demokratska stranka Srbije navija da pregovori u Briseli propadnu, jer je to, kako je istakla, najbolje za Srbiju. Na pitanje da li će biti nastavka pregovora Beograda i Prištine, ona je navela da smatra da će se prema postojećoj situaciji – igrati produžeci.


Ginisova rekorderka Vesna Vulović,preživela pad sa visine od preko 10 000 metara - Glas Zaječara\nHome Društvo Ginisova rekorderka Vesna Vulović,preživela pad sa visine od preko 10 000 metara\nNa današnji dan 26. januara 1972.godine, desio se tragičan pad JAT-ovog aviona na letu 367 Kopenhagen-Beograd zbog podmetnute bombe u kome je stjuardesa Vesna Vulović jedina preživela pad sa visine od 10.160 metara bez padobrana.\nVesna Vulović je preživela pošto je bila vezana za svoje sedište u zadnjem delu (repu) aviona koji je, posle eksplozije, ostao spojen za toalete i pao na planinu.\nVesna je u to vreme imala dvadesetdve godine i nije bila predviđena da bude na letu nego je u tom trenutku bila zamena koleginici sa istim imenom.\nMeđu povreda koje je zadobila su bile fraktura lobanje, obe slomljene noge i tri slomljena pršljena, od kojih je jedan bio zgnječen zbog čega je ostala privremeno paralizovana od pojasa nadole. Prohodala je nakon nekoliko meseci, posle više uzastopnih operacija.\nNakon potpunog oporavka nastavila je da radi za JAT ali nikad kao stjuardesa.\nVesna Vulović preminula je u svom stanu u Beogradu u 67. godini 23. decembra 2016.godine.\nPrethodni tekstPutujući bioskop u Centru za kulturu u Kotlujevcu\nNaredni tekstMihajlo Bata Paskaljević,dobroćudni komšija srpskog glumišta


Veliko priznanje za srpski fudbal stiže iz Niona. Naš reprezentativac Luka Jović našao se u najužoj konkurenciji za najboljeg igrača Lige Evrope u sezoni 2018/19. Njegovi protivkandidati u borbi za laskavi trofej koji se dodeljuje 30. avgusta u Monte Karlu biće Eden Azar i Olivije Žiru.\nNa zvaničnom sajtu UEFA navode se statistički podaci trojice finalista, ali je sasvim jasno da se Lukin doprinos u velikom uspehu Ajntrahta iz Frankfurta i plasmanu u polufinale Lige Evrope ne može meriti isključivo brojkama (14 utakmica, 953 minuta, 10 golova, 1 asistencija) već kompletnim perfomansom na terenu.\nPlasman ostalih kandidata:\nPjer-Emerik Obamejang 65 poena\nAleksandr Lakazet 19 poena\nN'Golo Kante 16 poena\nŽoao Feliks 12 poena\nVilijan 11 poena\nPedro Rodrigez 9 poena\nSebastijan Aler 9 poena\nIstovremeno, UEFA je obajvila imena kandidata za najbolje igrače po linijama tima u prošloj sezoni Lige šampiona. Perjanica Ajaksa i reprezentacije Srbije, Dušan Tadić, našao se među 10 prvoplasiranih čak u dve kategorije.\nVirtuoz iz Bačke Topole je sa 20 poena podelio osmo mesto sa svojim klupskim kolegom Hakimom Zijekom, ali je zahvaljujući silnim asistencijama i golovima osvojio veliki broj poena i kao igrač navalnog reda. Tu se našao odmah iza četvorice 'nedodirljivih' asova Salaha, Ronalda, Mesija i Manea, ostaviši iza sebe vrhunske špiceve poput Levandovskog, Firmina, Sterlinga, Kejna i Sanea.\nFinalisti po linijama tima:\nGolmani: Alison Beker, Hugo Loris, Mark-Andre ter Štegen\nDefanzivci: Trent Aleksander-Arnold, Matijs De Liht, Virdžil Van Dajk\nVezisti: Frenki de Jong, Kristijan Eriksen, Džordan Henderson\nNapadači: Sadio Mane, Lionel Mesi, Kristijano Ronaldo\nŽiri za dodelu priznanja 'UEFA Best Player of the Year' čini 55 novinara (po jedan iz svake zemlje članice UEFA) i 32 trenera iz klubova koji su prošle sezone bili učesnici grupne faze Lige šampiona.\nSrpski članovi žirija su novinar Nebojša Petrović i šef stručnog štaba Crvene zvezde Vladan Milojević.\nUEFA će uskoro objaviti i imena trojice finalnih kandidata za najboljeg igrača prošle sezone u Evropi.


Zvezda na krilima dece 'petardom' srušila Kairat!\nZvezda na krilima dece "petardom" srušila Kairat!\nFudbaleri Crvene zvezde pobedili su kazahstanski Kairat rezultatom 5:0 i izborili pravo, posle poraza od 2:1 u Kazahstanu u prvom duelu, da protiv moldavskog Šerifa igraju treće kolo kvalifikacija za Ligu šampiona.\nCrveno-beli, pred publikom sačinjenom od dece iz čitave zemlje (i ne samo naše zemlje) postigli su pet golova protiv šampiona Kazahstana i time i više nego neutralisali minimalnu prednost sa kojom je ekipa iz Almatija ušla u ovaj duel.\nAleksandar >> Pročitaj celu vest na sajtu Radio Televizija Vojvodine << Katai je postigao dva lepa gola u prvom delu, a između njih svoj prvi pogodak u dresu srpskog prvaka postigao je Dioni.\nIvanić je pogodio na samom početku nastavka, da bi konačan rezultat postavio Falko.\nCrvena zvezda u trećem kolu kvalifikacija igra protiv moldavskog Šerifa, koji je bio bolji od Alaškerta.\nStanković: Neko je sumnjao, ali ja nisam\nTrener fudbalera Crvene zvezde Dejan Stanković bio je zadovoljan posle ubedljive pobede protiv Kairata u revanš meču drugog kola kvalifikacija za Ligu šampiona.\nCrveno-beli su večeras pobedili Kairat 5:0 i izborili treću rundu kvalifikacija, nakon poraza u prvom duelu 2:1.\n"Tim je bio fenomenalan, ponosan što nosi ovaj dres. Nijednog trenutka nisam prestao da verujem u ove momke, jer znam ko su i šta su i da će da urade šta treba. Neko je sumnjao, ali ja nisam. Ponosan na ovaj klub, igrače, navijače mlade i starije i idemo dalje", rekao je Stanković posle meča za TV Arena sport.\n"Svestan sam pritiska, da nisam ne bih nikad ni dolazio u Zvezdu. Kad imam ovakve momke, stvarno sam miran. To što se kreira okolo, to je normalno. Zvezda je veliki klub, najveći kod nas, normalno je da se uzburka, ali zato sam tražio revanš. Ako se možda i pogreši, da ispravimo. Tako je i bilo", poručio je Stanković.\n21.48 U 56 minutu Filipo Falko pogađa mrežu kazahstanaca i Zvezda vodi sa 5:0\n21.41 U 49. minutu Mirko Ivanić daje gol za Zvezdu i time povećava prednost na 4:0\n21.39 Drugo poluvreme na stadionu "Rajko Mitić"\n21.21 Kraj prvog poluvremena\n21.14 Aleksandar Katai u 42. minutu dao je i drugi gol Kairatu i time Zvezda vodi 3:0\n20.53 Crvena zvezda vodi sa 2:0, gol je dao Dioni u 21. minutu\nTaj rezultat crveno-belima garantuje prolazak u narednu rundu.\n20.42 Crvena zvezda – Kairat 1:0\nU Devetom minutu Aleksandar Katai dao je prvi gol za Crvenu zvezdu 1:0\nTime je Crvena zvezda neutralisala prednost koju je kazahstanski tim imao prilikom ulaska u ovaj duel.\nCrvena zvezda:Borjan – Gobeljić, Rodić, Pankov, Dragović – Sanogo, Kanga, Ivanić, Katai, Falko – Dioni\nKairat:Ustimenko – Dugalić, Mikanović, Vorogovski, Alip – Poljakov, Abiken, Burčanijev – Hovhanisijan, Šušenačev, Vagner Lav.\nMozzartSport.com: Šerif se naljutio posle Glišićevih makazica i pokazao Jermenima ko je gazda\nZVEZDU GLEDAJU DECA IZ REPUBLIKE SRPSKE: Fantastičan transparent PODRŠKE srpskom šampionu! FOTO\nFudbaleri Crvene zvezde dočekuju Kairat u revanš meču 2. kola kvalifikacija za Ligu šampiona.


» Dino Merlin pregovara o koncertu u Beogradu\nPopularni bosanski pevač i kompozitor Dino Merlin već godinama odbija da održi koncert u našoj prestonici.\nMeđutim, njegov stav po tom pitanju se izgleda konačno\nMerlin, koji je u Srbiji izuzetno popularan, do sada je svoju odluku da ne gostuje kod nas obrazlagao tvrdnjom da je za njegov dolazak još uvek rano. Uprkos činjenici da već deset godina ima poziv da svira u Beogradu, pevač, koji je snimio duete sa Željkom Joksimovićem i Eminom Jahnović, je tek sada rešio da srpske famove obraduje velikim koncertom koji će najverovatnije biti priređen u ’Beogradskoj areni’.\n„Merlin je svestan da ima mnogo poštovalaca i onih koji slušaju njegovu muziku u Srbiji. Do sada se nisu stvorili uslovi za koncerte, ali najkasnije na jesen obradovaće njegove fanove u Srbiji velikim koncertom“, rekao je jedan od Merlinovih saradnika, dodavši da slavni pevač trenutno pregovara sa nekoliko agencija oko koje bi mogle da organizuju koncert.\nTagovi: [ Dino Merlin, kompozitor, koncert, pevač ]\nNema komentara na “Dino Merlin pregovara o koncertu u Beogradu”\n« Hale Beri već ima novog dečka?!\nGrupa ‘Vaya Con Dios’ napunila Centar ‘Sava’ »


Izetbegović: Savjet ministara do 23. decembra\nPredsjednici SDA Bakir Izetbegović, SBB-a Fahrudin Radončić i DF-a Željko Komšić dogovorili su danas zajednički nastup na federalnom i BiH nivou vlasti, ali i u Kantonu Sarajevo.\nOn je potvrdio da će ministar inostranih poslova u Savjetu ministara biti Bisera Turković, ministar bezbjednosti Fahrudin Radončić, a ministar odbrane Sifet Podžić.\nLider SDA je istakao da je danas postignut dogovor o kantonima, uključujući i Kanton Sarajevo.\nIzetbegović je rekao da će se zajednički dogovoriti o izboru premijera Kantona Sarajevo, da će SDA dobiti sedam ministarskih mjesta, SBB tri i dva DF. Predsjedavajući Skupštine Kantona Sarajevo biće iz SDA.\nOn je dodao da novi premijer Kantona Sarajevo ne bi trebalo da bude stranački opredijeljen i da će biti zajednički kandidat SDA, SBB-a i DF-a.\nRadončić je potvrdio da zajedno idu u koaliciju na nivou BiH, entiteta i kantona, a da je Kanton Sarajevo već dogovoren.\nI on je uputio poziv predsjedniku HDZ-a Draganu Čoviću da što prije ponudi kandidata za predsjednika FBiH, da bi započeo proces formiranja nove vlade FBiH.\nformiranje vlasti u BiH Bakir Izetbegović Savjet ministara BiH\nSavjet ministara u tehničkom mandatu sutra neće zasjedati\n1265 glasova 55%


Tači: Nova vlada u Prištini ukinuće takse\nNacionalne vesti - Utorak 24.09.2019 - 13:29\nNJUJORK, PRIŠTINA - Predsednik privremenih kosovskih institucija Hašim Tači javno je u Njujorku obećao da će nova vlada u Prištini, koja se bude formirala posle izbora, ukinuti takse uvedene na robu iz centralne Srbije, prenose današnje "Večernje novosti".\nTači se izjasnio na neformalnoj večeri FOTO: EPA/Petrit Prenaj\nKako Novosti nezvanično saznaju, Tači je ovo izgovorio u nedelju uveče na tradicionalnoj neformalnoj večeri, koju je za lidere sa Zapadnog Balkana na marginama 74. zasedanja Generalne skupštine Ujedinjenih nacija organizovala odlazeća visoka predstavnica Evropske unije (EU) za spoljnu politiku i bezbednost Federika Mogerini.\nZa tim stolom, navode "Novosti", bio je i ministar spoljnih poslova Srbije Ivica Dačić, koji je ocenio da se Srbija zalaže za dijalog sa Prištinom i pronalaženje kompromisnog rešenja, a punopravno članstvo u EU predstavlja njen ključni spoljno-politički prioritet.\n"Striktno poštovanje zaključenih i dogovorenih okvira regionalne saradnje svih učesnica u regionu, bez izuzetka je preduslov uspešne realizacije i unapređenja regionalne saradnje", naznačio je Dačić tokom neformalne večere.\nU saopštenju EK kaže se da su na skupu čiji je domaćin bila Mogerinijeva svi podržali nastavak dijaloga Srbije i Kosova i "skoro postizanje pravnoobavezujućeg sporazuma o punoj normalizaciji odnosa".\nKurti: Pripremićemo listu zahteva za koje smatramo da nam Srbija duguje\nLider pokreta Samoopredeljenje i kandidat za premijera Kosova Aljbin Kurti izjavio je za prištinsku Kohu da bi se uvođenjem reciprociteta sa Srbijom poništili međunarodni pritisci na Kosovo i optužbe koji se iznose na političkoj, diplomatskoj, evropskoj i svetskoj areni.\nIstovremeno bismo pokazali Srbiji da nije stvar u ceni, već u dostojanstvu i integritetu, rekao je Kurti.\nOn je dodao da uvođenje taksi od 100 odsto nije ideja za koju se zalagalo samoopredeljenje, već da su pozivali na bojkot srpske robe.\nU slučaju da bude izabran, Kurti dodaje da bi njegova vlada za mesec dana izašla sa procenom kakav su uticaj na život građana imala 33 sporazuma koja su postignuta između Kosova i Srbije u Briselu.\nDijalog bi trebalo da vodi vlada Kosova, smatra Kurti i dodaje da bi kao premijer okupio principijelni pregovarački tim, u saradnji sa Briselom.\nTrebalo bi da imamo dijalog o dijalogu, kako bi dijalog bio dobro pripremljen, rekao je Kurti i dodao da bi to moglo da traje, ali da će prve nedelje u kabinetu pokrenuti i dijalog sa kosovskim Srbima.\nNismo protiv dijaloga, ali on mora biti principijelan. U isto vreme, pripremićemo listu zahteva za koje smatramo da nam Srbija duguje, jer nijedna vlada, niti premijer nije pokretao pitanje sukcesije Jugoslavije ili ratnih reparacija od Srbije, naglasio je Kurti.


"Ovaj put nismo pričali, ali nemojte da brinete, sledeći put hoću", izjavio je Rodman novinarima na aerodromu u Pekingu.\nTokom četvorodnevne posete Pjongjangu, Rodman je radio sa košarkaškom reprezentacijom Severne Koreje.\n"Bilo je zaista sjajno", dodao je nekadašnji košarkaš Detroita, San Antonija i Čikaga.\nRodman je najavio i da će se u januaru sledeće godine vratiti u Pjongjang zajedno sa timom bivših NBA zvezda koji će odigrati egzibicionu utakmicu u čast Kimovog rođendana.\nRodman i severnokorejski lider sprijateljili su se u februaru, kada je bivši košarkaš doputovao u tu zemlju sa Harlem Globtrotersima.\nOvaj košarkaš je tokom igrače karijere sa Čikago Bulsima osvojio tri šampionske titule, a sa Detroit Pistonsima je dva puta bio prvak NBA lige.


5,1 milijarda evra pomoći: Usvojen čitav pravni okvir za primenu Programa ekonomskih mera\nMinistar finansija Siniša Mali saopštio je da je Vlada\nna današnjoj sednici usvojila tri važna dokumenta koji potpuno zaokružuju Program ekonomskih mera za smanjivanje negativnih efekata prouzrokovanih zaraznom bolešću SOVID-19.\nMali je na konferenciji za novinare naveo da je na taj način omogućena primena svih mera, i precizirao da su danas usvojeni Predlog rebalansa budžeta za 2020. godinu i uredba koja detaljnije uređuje isplatu 100 evra svim punoletnim građanima koji izraze želju da dobiju taj novac.\nPrema njegovim rečima, kada je u novembru usvojen republički budžet niko nije mogao da očekuje da će se desiti epidemija i zbog toga je danas usvojen reblans, koji u potpunosti sadrži sve elemente i detalje i celokupan iznos od 5,1 milijardu evra, koji je vezan za paket ekonomske pomoći privredi Srbije i građanima.\nMinistar je uputio poziv privrednicima da iskoriste pomoć države i nastave sa poslovanjem u narednih nedelju ili dve dana, ističući da se „vidi svetlo na kraju tunela“ kada je ekonomija u pitanju.\nMali je rekao da polako ali sigurno koronavirus slabi i da se u narednih 10 do 15 dana očekuje da će se još više otvoriti ekonomija i tako omogućiti još većem broju ljudi da nastavi da radi, uz sve mere vezane za sigurnost i bezbednost u cilju zaštite zdravlja.\nU poslednjih mesec dana, kako je naglasio, država se pokazala odgovornom i ozbiljnom kada su u pitanju ekonomske mere i njihova implementacija.\nTo je veliki odziv, što znači da smo pogodili suštinu problema i da ćemo održati nivo zaposlenosti, istakao je Mali i dodao da je Fond za razvoj na prošloj sednici odobrio 25 zahteva preduzeća za povoljne kredite u iznosu od 800 miliona dinara.\nSav taj novac nalazi se u rebalansu budžeta i od danas se mere primenjuju, ponovio je ministar i dodao da je u tom dokumentu predviđeno dodatno izdvajanje 3,3 milijarde dinara za nastavak izgradnje Moravskog koridora.\nStav Vlade Srbije, ali i velikog broja eksperata i epidemiologa, jeste da gledamo da, kao građani Srbije, ne putujemo mnogo u inostranstvo tokom letnjih meseci, objasnio je ministar.


SRBIJA DOBIJA PRVOG AKADEMSKOG KAVALISTU: Sviranje kavala deo nematerijalne kulture, a nemamo fakultet (KURIR TELEVIZIJA) - mediji.net\nSRBIJA DOBIJA PRVOG AKADEMSKOG KAVALISTU: Sviranje kavala deo nematerijalne kulture, a nemamo fakultet (KURIR TELEVIZIJA)\nIako je deo muzičkog nasleđa kojim se čuvaju srpski običaji, kultura i istorija, sviranje kavala ne postoji u našim muzičkim školama i fakultetima!\nTimočka Krajina godnama unazad iznedrila je mnoge poznate umetnike na narodnim tradicionalnim instrumentima, a poslednjih godina pojavljuju se i kavalisti.\nU Zaječaru, pored jednog od najpoznatijih kavaldžija, etnologa Miloša jakovljevića iz grupe Balkanopolis, pojavio se i Milan Ducić, prvi u Srbiji koji će steći akademsko obrazovanje na ovom instrumentu.\nDa bi se to dogodilo, morao je...\nZA NJEGA KAŽU DA JE GRADITELJ VIOLINA: Harmonija drveta, duše i muzike\nJan Nemček iz Kovačice bavi se umetnošću, jedinstvenim zanatom. Za njega kažu da je graditelj violina. On oplemenjuje drvo, pretvarajući ga u violinu, ali i čovekovu dušu kao muzički virtuoz\nDražen iz Novog Sada nosi uz sebe poseban instrument sa drugog kraja planete i tvrdi da mističnim hukom skida crnu magiju i leči jetru!\nNeobičnog uličnog svirača zatekli smo nedavno u Knez Mihajilovoj ulici. Reč je o Draženu iz Novog Sada, koji je u prestonicu došao kako bi Beograđanima demonstrirao u Evropi vrlo redak instrument - didžiridu.\nSUĐENJE ZA KRAĐU VIOLINE OD 250.000 EVRA MUZIČARA LAJKA FELIKSA POČINJE SUTRA: Dvojica osumnjičenih se OVAKO BRANE\nSkupoceni instrument iz 1800. godine ukraden je 1. novembra oko podneva iz muzičarevog autobila dok je sa suprugom bio na groblju.\nGITARA DŽIMIJA HENDRIKSA PRODATA ZA PRAVO BOGATSTVO: Procenili je na 50.000 $, pa usledio ŠOK!\nGitara Džimija Hendriksa prodata je na aukciji za 216.000 dolara, četiri puta više od početne cene.Hendriks je počeo da svira na ovoj japanskoj gitari kad je otpušten iz vojske SAD 1962. godine.NE PROPUSTITEPATRIJARH MUZIČKE RELIGIJE: 12 stvari koje niste ...


DEP: Slabi ekonomski rast BiH u trećem kvartalu – Magazin Plus\nHome/DEP: Slabi ekonomski rast BiH u trećem kvartalu\nKratkoročni indikatori ukazuju da je bh. ekonomija zabilježila skroman ekonomski rast u prvom polugodištu, navodi se u analizi Direkcije za ekonomsko planiranje BiH.\nRast je prije svega bio nošen snažnim povećanjem robnog izvoza od 8,7%, te industrijske proizvodnje od 7% u odnosu na isti period lani i to uprkos blagom smanjenju domaće tražnje. Pri tome je više od polovice povećanja robnog izvoza bilo rezultat naglog povećanja proizvodnje i izvoza električne energije prije svega zahvaljujući povoljnoj hidrološkoj situaciji u hidroelektranama. S druge strane, stagnacija investicija, te smanjenje privatne i javne potrošnje ukazuju na negativan uticaj domaće tražnje na ekonomski rast. Nažalost, treći kvartal bi mogao biti obilježen postepenim slabljenjem ekonomskog rasta obzirom na sve slabiji doprinos robnog izvoza i industrijske proizvodnje.\nStagnacija investicija u prvom polugodištu je bila rezultat povećanja javnih i pada privatnih investicija. Naime, skokom javnih radova u domenu saobraćajne infrastrukture od 41% je po svemu sudeći neutralisan pad privatnih investicija na što ukazuju smanjenje uvoza kapitalnih dobara od 2,3%, te stambene izgradnje od 23,5% i izgradnje nestambenih zgrada od 6,8% na godišnjem nivou.\nS druge strane, pad raspoloživog dohodka građana i njihova slaba sklonost potrošnji su po svemu sudeći doveli do smanjenja privatne potrošnje. Naime, uprkos blagom povećanju socijalnih davanja (1,5%), do pada dohotka građana u prvom polugodištu je prije svega došlo uslijed smanjenja njihovih novčanih priliva iz inostranstva (3,7%), te smanjenja broja zaposlenih (od 0,3%) i realnih plata (od 0,7% g/g).\nOvi faktori su ujedno (kroz sve veću neizvjesnost i sve slabiju kreditnu sposobnost građana) doveli i do slabe sklonosti građana potrošnji koja je po svemu sudeći znatno niža u odnosu na na pretkrizni period. Naime, depoziti stanovništva su na kraju prvog polugodišta bili za oko 13% veći od zajmova što indirektno ukazuje da se građani sve teže upuštaju u potrošnju vlastitog raspoloživog dohotka.\nKonačno, smanjenje izdataka na plate zaposlenih u javnoj upravi (1,2%), stagnacija izdataka na materijal i usluge, te pad ostalih rashoda od skoro 10% ukazuju na negativan uticaj javne potrošnje na ekonomski rast u prvom polugodištu.\nPrema dostupnim podacima za juli i avgust ekonomski rast u trećem kvartalu postepeno slabi u odnosu na polugodište, a pogotovo prvo tromjesečje. Glavni uzroci toga su sve slabiji rast robnog izvoza i industrijske proizvodnje. Robni izvoz je u avgustu čak zabilježio blago nominalno smanjenje (0,5% na godišnjem nivou) tako da je na nivou osam mjeseci njegov rast usporen za 1,3 procentna poena u odnosu na polugodište. U isto vrijeme, visok industrijski rast u prvom polugodištu je bio rezultat ne samo šestomjesečnog oporavka proizvodnje započetog krajem 2012. nego i niske osnovice iz prethodne godine uzrokovane naglim padom u prvom kvartalu.\nNažalost, nakon što je u aprilu dostignuta rekordna proizvodnja u posljednjih nekoliko godina, došlo je do tromjesečnog pada industrijske proizvodnje u periodu maj‐juli koji je zaustavljen tek u avgustu 2013 (rast od 1,5% u odnosu na juli). Ovo je dovelo do značajnog slabljenja industrijskog rasta na godišnjem nivou u julu (6% na godišnjem nivou) i posebno avgustu (4,7%).\nOdržavanje dosadašnjeg rasta u četvrtom tromjesečju bi moglo biti još izazovnije obzirom na znatno veću osnovicu od novembra 2012 kada je počeo industrijski oporavak. Polugodišnji rast građevinskih radova takođe usporava u prva dva mjeseca trećeg kvartala i to kao rezultat usporavanja rasta radova u FBiH uprkos smanjenju pada u RS. Nizak rast vrijednosti radova u avgustu od 6% (u odnosu na isti period lani) je bio važan faktor usporavanja polugodišnjeg građevinskog rasta (13,2%) u FBiH za više od jednog procentnog poena u naredna dva mjeseca. S druge strane, julskim rastom vrijednosti izvršenih radova u RS od 10,9% je polugodišnji pad od 3,4% u najvećoj mjeri snižen na 2,4% nakon osam mjeseci. Produbljavanje pada uvoza u periodu juli‐avgust su najvjerovatnije bili posljedica slabe dimaće, ali i izvozne tražnje.


Identifikujte lopova i zaradite 3.000 KM (Video)\nLivanjska policija objavila je video muškarca koji je 5. avgusta prošle godine provalio u porodičnu kuću u Livnu, vlasništvo M. P., te ukrao zlatni i srebrni nakit u vrijednosti oko 200.000 KM.\nPolicija moli građane da im pomognu pri identifikaciji osumnjičenog.\nMole se građani, uz garantovanu anonimnost, da pomognu u identifikaciji nama nepoznate osobe, a koju su snimile nadzorne kamere. Muškarac se dovodi u vezu sa počinjenjem krivičnog djela teška krađa. Novčana nagrada iznosi 3.000 KM i biće isplaćena po potvrdi identifikacije osobe.\nGrađani informacije mogu dostaviti Sektoru kriminalističke policije MUP K10 na službeni broj 063/045-657, u najbližu policijsku stanicu ili u pismenoj formi na adresu MUP K10, Uprava policije, Sektor kriminalističke policije, S.S.Kranjčevića 8 Livno, navodi se i saopštenju livanjske policije.


Prvi partizan među deset najvećih izvoznika oružja – ZoomUe\nPrvi partizan među deset najvećih izvoznika oružja\nby Vesna Đurović · 3 фебруара, 2017\nUŽICE-Izvoz oružja firmi iz Srbije u 2016. premašio 800 miliona dolara.Fabrika municije Prvi partizan je među deset najvećih izvoznika oružja po sprovedenim ugovorima 2015. i po ugovorenoj vrednosti 2016. godine.\nNa listi su državna preduzeća poput „Jugoimporta-SDPR“, „Prvog Partizana“, „Zastava oružja“, „Prve petoletke“, ali i privatna preduzeća „Partizan TECH D.O.O.“, „Tehnoremont D.O.O“., „Uni Global D.O.O“, „Krupnik D.O.O.“, „Eling A.D“ i „DLS Specijalni sistemi D.O.O“.\nUkupna vrednost dozvola izdatih domaćim preduzećima u Srbiji za izvoz oružja u 2016. godini veća je od 800 miliona dolara, pokazali su podaci nadležnog sektora Ministarstva trgovine, turizma i telekomunikacija u koje je agencija Beta imala uvid.\nDržavni sekretar u Ministarstvu trgovine, turizma i telekomunikacija Stevan Nikčević ističe da je na porast izvoza uticao rast potražnje za vojnom opremom poslednjih nekoliko godina na svetskom niivou.\nNikčević navodi da rast izvoza oružja beleže i susedne zemlje, a da su „krajni korisnici zemlje Bliskog istoka, Afrike i Azije“.\n“ Nemamo nijedan evidentiran slučaj da je oružje završilo u zemljama koje su pod embargom. Srbija je jedan od lidera po transparentnosti kada je reč o prodaji oružja, a naši eksperti su jedini van EU koji su pozvani da, obučavaju druge zemlje u tim procesima“, kaže Nikčević.\nTags: izvozprvi partizan\n28 јуна, 2015\nby branko · Published 28 јуна, 2015\nby Zoran Đurović · Published 29 маја, 2020\nU nedelju deo Užica bez vode\nby Nevena Jovanovic · Published 14 новембра, 2020\nNext story Gradsko veće usvojilo pravilnik o finansiranju u oblasti sporta\nPrevious story Medicinska škola dobitnik Svetosavske nagrade


27-02-2020 13:14 Ratni izveštaji Sirija / Irak Izdvojeno Svet Planeta Video\nSirijska arapska armija (SAA), koja ima podršku ruske avijacije, pokrenula je žestoku ofanizivu na jedan od strateških važnih gradova Sarakib.\nŽestoke borbe se vode za Sarakib (Foto: Jutjub)\nSarakib se nalazi u provinciji Idlib. DŽihadisti okupljeni oko Hadžata Tahrira al-Šama su nedavno ponovo zauzeli Sarakib, a već nekoliko dana se žestoke borbe vode u ovom gradu.\nKako je preneo jedan vojni izvor sa linije fronta, ruske i sirijske vazdušne snage počele su danas žestoke udare na položaje džihadista u Sarakibu.\nKako se navodi glavna meta vazdušnih udara su položaji Nacionalno oslobodilačkog fronta (NFL) i njegovih saveznika, koji pokušavaju da prekinu liniju snabdevanja SAA u Sarakibu.\nOvaj izvor je dodao da turska vojska zajedno sa džihadistima pokušava i da zauzme gradove Dadik i DŽavbas, kako bi sprečila SAA da preusmeri preostale snage iz Alepa ka Sarakibu.\nSarakib se smatra jednim od ključnih gradova zbog svoje lokacije. On se nalazi na dva glavna auto-puta na severozapadu Sirije.\nDŽihadisti su zauzimanjem Sarakiba presekli auto-put Alepo – Damask (M-5).\nPobunjenici koje podržava Turska ranije su saopštili da su ponovo zauzeli Sarakib.\nPročitajte OVDE kako ruski specijalci love džihadiste po Idlibu.


Sednica Vlade Srbije zbog rezolucije o Srebrenici\nPremijer Aleksandar Vučić zakazao je za večeras u 22.30 sednicu Vlade Srbije, najavljeno je zvanično.\nPovod večerašnje sednice Vlade koja će biti hitna je zasedanje Saveta bezbednosti UN o Bosni i Hercegovini, te i o rezoluciji o Srebrenici, javio je RTS.\nSednica Saveta bezbednosti UN je trebalo da se održi danas popodne, ali je njen početak odložen za 21.00 sat po srednjeevropskom vremenu.\nRTS je preneo da je Kina tražila da se sednica na kojoj bi se razmatrala rezolucija odloži dok se ne postigne konsenzus o tom dokumentu.\nU nacrtu rezolucije se ocenjuje da prihvatanje tragičnih događaja u Srebrenici kao genocida predstavlja preduslov za pomirenje i pozivaju politički lideri na svim stranama da priznaju i prihvate činjenice o zločinima iz prošlosti.\n07.07.2015 u 19:22 / Odgovori\nImamo mi samo dva prijatelja, Rusiju i Kinu, što je i normalno, jer su ostali iz SB po nama bacali bombe.


Srpska liga "Istok": Derbi u Popovcu - Glas Zaječara\nHome Sport Srpska liga „Istok“: Derbi u Popovcu\nU subotu i nedelju na programu su utakmice 14. kola Srpske lige „Istok“. U derbiju kola Timok gostuje ekipi Budućnosti iz Popovca. Kablovi putuju za Niš, Dunav ide za Paraćin dok fudbaleri Timočanina gostuju Rembasu.\nU 14. kolu Srpske lige „Istok“, Timok gostuje ekipi Budućnosti iz Popovca, Kablovi igraju protiv Car Konstantina, Dunav protiv Borca dok Timočanin ide za Resavicu na megdan Rembasu.\nMorava – Trstenik\nNakon 13. kola prvi na tabeli su fudbaleri Timoka sa 34 bodova. Drugi su fudbaleri Budućnosti sa dva boda manje, treća je Vlasina, dok su četvrti fudbaleri Radničkog iz Svilajnca.\nPrethodni tekstPrva „B“ liga odbojkašice: Zaječarke dočekuju lidera\nKreću i rukometaši: Zaječar protiv Knjaževca na startu sezone 23/10/2020


Podrška Ambasade Švedske u BiH projektima jačanja lokalnih zajednica u USK-u\nPredstavnici Gradske uprave Bihać naglasili su važnost ovakve podrške i saradnje s Ambasadom Švedske u našoj državi\nAmbasadorica Švedske u Bosni i Hercegovini Johanna Stromquist u dvodnevnoj je posjeti Unsko-sanskom kantonu (USK). Nakon što je jučer boravila u Bosanskom Petrovcu i na lokaciji Prihvatnog centra “Lipa”, danas se sastala sa predstavnicima Gradske uprave Bihać i premijerom USK-a Mustafom Ružnićem.\n-Imamo zaista uspješnu dugogodišnju saradnju s Gradom Bihaćem i ostalim gradovima i općinama USK, kada su u pitanju projekti jačanja lokalnih zajednica. Naravno, razgovarali smo o tome, ali i o aktuelnoj situaciji sa migrantima i izbjeglicama. Evidentan je napredak u kompletnom procesu dostojanstvenog smještaja, tretiranja i omogućavanja što normalnijih životnih okolnosti tim ljudima. Sada je itekako primjetan adekvatan angažman nadležnih državnih institucija, s tim da ćemo se mi i dalje zalagati za pravednu raspodjelu ovog tereta na teritoriju cijele države – kazala je ambasadorica Stromquist.\nPredstavnici Gradske uprave Bihać naglasili su važnost ovakve podrške i saradnje s Ambasadom Švedske u našoj državi.\n-Unazad nekoliko godina zajednički smo realizirali brojne projekte energetske efikasnosti, ekonomskog razvoja, kao i jačanja demokratije i ljudskih prava. Trenutno imamo tri projekta u fazi realizacije, a naravno razgovarali smo i o saradnji u budućnosti. Suvišno bi bilo i isticati angažman Švedske i pomoć kada je u pitanju situacija sa migrantima i izbjeglicama – riječi su savjetnika gradonačelnika Bihaća Edina Moranjkića.


Pino Čegrtaljka cena, cene Srbija, prodaja Beograd Novi Sad Niš\nPino Čegrtaljka cene\nEPonuda nije internet prodavnica već Vam omogućava da brzo i lako nađete Pino Čegrtaljka po najjeftinijoj ceni. Naš cilj je da kupci budu što bolje informisani o ponudi Pino Čegrtaljka na tržištu Srbije. Vrlo lako nalazite željeni proizvod za kategoriju Igračke cene, ne morate da lutate od sajta do sajta za Pino Igračke, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Pino Čegrtaljka sa PRODAVCEM. EPonuda ne može da garantuje potpunu tačnost specifikacije i slika za Pino Čegrtaljka. Pre kupovine, podatke za Pino Čegrtaljka proverite na sajtu PROIZVOĐAČA.\ncena od 123.850,00 din


Neka vaša internet prodavnica postane odličan izvor zarade - Sumedija\nSvi koji žele da pridobiju što više kupaca za proizvode koje plasiraju na tržište, definitivno to ne mogu da učine ukoliko nisu prisutni i na internetu. Postoje kompanije koje su fokusirane samo na direktnu prodaju, što je zapravo samo jedan aspekt. Ipak, u današnje vreme, kada je sve više korisnika interneta, sasvim je očekivano što mnogi razmišljaju o prodaji preko interneta.\nTakođe, ima i onih koji su već shvatili koliko je zapravo internet prodaja značajna, pa su fokusirani samo na takvu vrstu prodaje.\nKada se sve analizira, definitivno je dobitna kombinacija i jednog i drugog načina prodaje. Upravo iz tog razloga i nije čudno što mnoge vodeće kompanije imaju kako direktnu prodaju u jednoj ili više prodavnica u našoj zemlji, tako isto i preko interneta.\nOno što može da se smatra određenom vrstom poteškoće u tom slučaju jeste kome bi trebalo da bude poverena izrada internet prodavnice. Kao i uvek, preporuka je da se tako ozbiljan posao prepusti stručnjacima, odnosno ljudima koji imaju iskustva u tome.\nNa prvom mestu je važno da se nadležni u okviru neke trgovinske kompanije odluče za izlazak na online tržište. Smatra se da je to prvi korak, na koji se firme odlučuju nakon adekvatne analize. Pod tim se ne misli samo na analizu online tržišta, nego i na finansijsku analizu. Podrazumeva se da finansijski sektor neke kompanije u tom slučaju igra ključnu ulogu, prosto zato što izrada internet prodavnice na prvom mestu iziskuje određena finansijska sredstva, kao i angažovanje stručnjaka koji će voditi računa o ažuriranju te internet prodavnice, ali i na angažovanje ljudi koji će se baviti izradom porudžbina i komunikacijom sa klijentima.\nSve su to detalji koji su i te kako važni za buduće funkcionisanje konkretne prodavnice koja će biti postavljena na internet. I da bi ona funkcionisala na najbolji mogući način, neophodno je da se svi ti detalji dobro razmotre i analiziraju, pa da se tek nakon toga pristupi angažovanju stručnjaka koji će je izraditi na osnovu zahteva konkretne kompanije.\nDa bi zaista izrada internet prodavnice bila izvršena profesionalno, te da bi u dogledno vreme postala odličan izvor zarade za konkretnu kompaniju, potrebno je strpljenje, stručnost i rad svih koji su angažovani.\nUkoliko konkretna internet prodavnica bude redovno ažurirana i ako komunikacija sa klijentima bude bila na visokom nivou kvaliteta, nema nikakve sumnje da će u nekom trenutku dovesti do povećanja prihoda za konkretnu kompaniju.\nAžuriranje internet prodavnice je najznačajnija stavka. Zapravo je na prvom mestu važno da izrada internet prodavnice bude prepuštena stručnim licima, koji u tom imaju i dovoljno iskustva, kako bi ona bila postavljena na zdrave temelje. Sledeće što je vrlo važno za njeno optimalno funkcionisanje jeste redovno unošenje novih proizvoda, odnosno unošenje svih promena u vezi sa proizvodima koji su već postavljeni.\nI na kraju, vrlo je važno da osoba koja će biti zadužena za izradu porudžbina, odnosno za komunikaciju sa kupcima, bude dobro odabrana i da svoj posao obavlja maksimalno korektno i profesionalno. Zadovoljni kupci će, sasvim sigurno još dugo koristiti usluge konkretne prodavnice i preporučiti i drugima da to učine, što će vremenom da dovede do prepoznatljivosti na tržištu i poboljšanja poslovanja kompanije, u čijem se vlasništvu ta internet prodavnica nalazi.\nPosted in Ekonomija, Internet


AC Milan Balkan: Prva velika pobeda Mihinog Milana: Lazio razbijen na Olimpicu, Rossoneri su ponovo kandidati za najviši plasman!\nPrva velika pobeda Mihinog Milana: Lazio razbijen na Olimpicu, Rossoneri su ponovo kandidati za najviši plasman!\nObjavio Kollár ACM 22:56 1. studenoga 2015.\nZa razliku od gotovo svih prethodnih mečeva Rossonera od početka sezone, ovoga puta je išlo sve onako kako je želeo srpski strateg - 1:3...\nKonačno prava formacija, konačno pravi tim, konačno prava igra, konačno velika pobeda! Milan je u 11. kolu Serije A na rimskom Olimiku odigrao svoju najbolju utakmicu u ovoj sezoni i u potpunosti potukao neubedljivi Lazio na njegovom terenu - 1:3 (0:1).\nFenomenalna scena na Olimpicu: Miha na klupi Milana, a sin Dušan skuplja lopte u Lazievom dresu (VIDEO)\nMilan je i nakon toga delovao kao tim koji daleko bolje zna šta želi, pa je već početkom drugog poluvremena praktično sve bilo rešeno. U 51. minutu van terena je morao Alex, koji je dobio snažan udarac u glavu, a na teren je ušao kontroverzni Philippe Mexes i samo dva minuta kasnije rešio pitanje pobednika. Giacomo Bonaventura je sjajno izveo prekid, a francuski štoper nebeskim skokom matirao nemoćnog Marchettija.


NEZAKONITO ZAPOSLIO 20 ČLANOVA STRANKE - Foca-online.info | Novosti iz Foče\nNEZAKONITO ZAPOSLIO 20 ČLANOVA STRANKE\nObjavljeno utorak, 19 mart 2013 08:54\nProtiv bivšeg načelnika opštine Foča Zdravka Krsmanovića Stanica javne bezbjednosti Foča dostavila je juče Okružnom tužilaštvu u Trebinju izvještaj o počinjenom krivičnom djelu zloupotreba službenog položaja zbog nezakonitog zapošljavanja 20 radnika u opštinske strukture, saznaje “Glas Srpske”.\nKrsmanovića terete da je primio 20 radnika za čije zapošljavanje nisu bila predviđena budžetska sredstva niti su njihova radna mjesta bila predviđena pravilnikom o sistematizaciji radnih mjesta.\n- On je primio radnike mimo planiranog budžetskog novca. Ova sredstva za isplatu plata zaposlenih u opštini planirana su za 103 radnika, ne za 123, koliko ih je bilo poslije prijema - rekao je izvor blizak istrazi.\nKrsmanović je, kako saznajemo, plate i doprinose isplaćivao tri mjeseca iz različitih budžetskih fondova u vrijednosti od oko 35.000 maraka.\nSaznajemo da je riječ o Fondu za jednokratnu pomoć socijalno ugroženima, Fondu za jednokratnu pomoć porodiljama koje nemaju zaposlene članove porodice i Fondu za podršku proizvodnom zapošljavanju.\nKrsmanović je 20 radnika, kako se nezvanično tvrdi, primio po političkoj liniji, odnosno radi obezbjeđivanja glasova pred izbore. Kada je doživio poraz na lokalnim izborima, pokušao je da radnike primi u stalan radni odnos, pa im je u periodu od 1. do 15. oktobra potpisivao rješenja o zaposlenju.\n- Radnicima su uručena rješenja o radnom odnosu. Inače, od njih dvadeset, 17 je bilo primljeno na neodređeno vrijeme i troje na određeno - naveo je izvor blizak istrazi.\nIako je Krsmanović, ali i radnici, koji su u decembru prošle godine otpušteni po nalogu upravnog inspektora tvrdili da su primljeni zakonito, te da su postojale izmjene i dopune pravilnika o sistematizaciji rada, utvrđeno je da te izmjene i dopune nikada nisu stupile na snagu niti su bile objavljene u skladu sa zakonom.\nUvidom u opštinsku dokumentaciju, policija je, kako saznajemo, utvrdila takođe da pravilnik nikada nije objavljen, niti je protokolisan.\n- Pravilnik nije objavljen, protokolisan takođe nije, a ni podijeljena rješenja radnicima takođe nisu protokolisana, znači nisu zvanična dokumenta - rekao je izvor blizak istrazi.\nOd Krsmanovića koji juče nije odgovarao na telefonske pozive nismo uspjeli da dobijemo izjavu.\nKako “Glas Srpske” saznaje, Okružno tužilaštvo u Trebinju donijeće odluku o istrazi ovog slučaja i ukoliko nađe dovoljno osnova sumnji, podići će optužnicu protiv Krsmanovića.\nKako smo saznali, Krsmanović je pod lupom policije i zbog kreditnih zaduženja opštine u iznosu od dva miliona, za koja nije imao odluku Skupštine opštine Foča, ali i zbog radnji na izgradnji “Akva parka” u Foči.\nIzvor: Glas Srpske – Radmila Đević\nnedelja, 25 februar 2018 00:58


Sophos preuzeo DIALOGS sa ciljem pružanja kompletnog rešenja za zaštitu mobilnih uređaja | Sophos preuzeo DIALOGS sa ciljem pružanja kompletnog rešenja za zaštitu mobilnih uređaja – Mobilni telefoni\nSophos preuzeo DIALOGS sa ciljem pružanja kompletnog rešenja za zaštitu mobilnih uređaja\nKompanija Sophos je danas objavila da je sklopila finalni sporazum za pripajanje kompanije DIALOGS kompaniji Sophos. DIALOGS je privatna kompanija sa sedištem u Nemačkoj za pružanje rešenja za upravljanje mobilnim uređajima koja poseduje dvadesetogodišnje iskustvo na ovom polju. Do sada je imala vodeću ulogu u Evropi kao MDM (mobile device management) provajder. Među poznatim korisnicima usluga ove kompanije su svakako BMW AG, Daimler AG, Siemens AG i ThyssenKrupp. Ovo pripajanje ima za cilj učvršćivanje liderske pozicije Sophos-a u pružanju Enterprise mobile zaštite.\nPovećana upotreba smartphone i tablet uređaja predstavlja veliki pomak u načinu na koji ljudi i preduzeća danas rade i sarađuju. Tim povodom, zaposleni u IT sektoru u preduzećima svih veličina, svakodnevno se suočavaju sa novim izazovima i rizicima kada se bave rukovanjem i osiguravanjem poslovnih i ličnih uređaja. Kombinacijom sve šire upotrebe aplikacija i straha od gubitka ili krađe uređaja, pojačala se važnost zaštite podataka na mobilnim uređajima.\nSophos Mobile Control je nagrađivano rešenje dizajnirano za jednostavnu i brzu zaštitu, nadgledanje i kontrolu mobilnih uređaja. Kao glavna briga korisnika mobilnih uređaja jeste siguran pristup korporativnim podacima što je i omogućeno kroz kombinaciju Sophos enkripcije i DIALOGS-ovog SaaS-bazirane tehnologije upravljanja mobilnim uređajima. DIALOGS je ponudio MDM rešenje, smartMan, koji se već nalazi kao osnova Sophos Mobile Control rešenja. U ovoj kombinaciji je integrisan u Sophos UTM-baziranom (Unified Threat Management) paketu. Dodatno, obzirom da je DIALOGS nudio usluge brže i pouzdanije mobilne komunikacije, kompanija Sophos se obavezala da će nastaviti da i dalje podržava ove usluge.\n“Uzbuđeni smo što smo se pridružili lideru na polju sigurnosti sa davanjem našeg doprinosa u zaštiti mobilnih uređaja,” izjavio je Frank Zimmermann, suosnivač kompanije DIALOGS. “Naša komplementarna ekspertiza će ojačati Sophosov razvojni tim za ove uređaje, rezultirajući u bržoj i kvalitetnijoj ponudi za zaštitu.”\nSophos preuzeo DIALOGS sa ciljem pružanja kompletnog rešenja za zaštitu mobilnih uređaja was last modified: April 9th, 2012 by Goran Aničić\nAntivirusDIALOGSSophoszaštita mobilnih uređaja\nU saradnji sa Ericssonom M-Tel pokreće LTE mrežu\nIntel unapređuje mobilno računarstvo – MWC2103


Poginuo Poljski Predsednik\nAutor Tema: Poginuo Poljski Predsednik (Pročitano 1475 puta)\n« poslato: 10-04-2010, 12:53:03 »\n"Poginuli su svi koji su bili u avionu", rekao je guverner Smolenska Sergej Antufijev, preneo je Itar-Tas. Poljska vlada je saopštila da će posle podne održati varednu sednicu, javile su agencije. Predsednik poljskog Sejma Bronjislav Komorovski preuzeo je obaveze šefa države, a vlada u Varšavi okuplja se na vanrednoj sednici.\nNa predsedničkoj palati u Varšavi zastava je spuštena na pola koplja, a pred sedištem poljskog predsednika okuplja se veliki broj Varšavljana i pali sveće.\nSaopšteno je da će imena poginulih biti saopštena čim bude provereno ko je zaista putovao s predsednikom Kačinjskim i njegovom suprugom Marijom u Katinsku šumu na komemoraciju žrtvama koje su u Katinskoj šumi streljale ruske vlasti 1940. godine.\n"Bez obzira na političke razlike izgubili smo intelektualnu elitu naroda", kazao je u prvom reagovanju nakon nesreće bivši poljski predsednik Leh Valensa koji je bio žestoki oponent Kačinjskom.\n"Premijer Donald Tusk plakao je kada sam mu saopštio tu strašnu vest", kazao je šef poljske diplomatije Radoslav Šikorski.\nU nesreći su, pored predsednika Leha Kačinjskog i njegove supruge Marije, poginula i dva potpredsednika Sejma poljskog parlamenta, potpredsednica Senata, četvoro najbližih saradnika Kačinjskog u predsedničkoj kancelariji, šef Biroa za nacionalnu bezbednost, načelnik Generalštaba poljske armije, 11 poslanika, dva sentatora, poljski ombudsman.\nU avionu koji se srušio kraj Smolenska bili su i šef Instituta pamćenja naroda i predstavnici poljskih boračkih organizacija i organizacija porodica katinskih žrtava.\nPoljski mediji najpre su javili da je u avionu bio i predsednikov brat blizanac Jaroslav Kačinjski, bivši premijer Poljske, ali ta informacija nije zvanično potvrđena.\nAvion se srušio oko osam sati ujutro po srednjoevropskom vremenu na kilometar i po od aerodroma kod Smolenska, dok se pripremao da sleti i potom se zapalio. Na mestu nesreće su spasilačke i vatrogasne ekipe i hitna pomoć.\nPrema izveštajima poljskih medija piloti su četiri puta pokušavali da slete, a u poslednjem pokušaju avion je zakačio drveće, srušio se i zapalio.\nIz Moskve se na mesto nesreće uputio ruski ministar za vanredne situacije Sergej Šojgu, a predsednik Dmitrij Medvedev je imenovao komisiju vlade, s premijerom Vladimirom Putinom na čelu, da istraži okolnosti udesa, navedeno je u saopštenju pres službe Kremlja.


Sevilja je tokom ove sezone tri puta držala lidersku poziciju, ali zbog sve lošijih rezultata - i osvojenih samo 14 bodova u poslednjih deset mečeva - "drma" im se i Liga šampiona.\nČetvrti poraz u 2019. godini u La Ligi zamalo im je naneo Eibar koji je na njihovom "Sančez Pishuanu" imao vođstvo do 88. minuta, čak i igrača više na terenu, ali su Andalužani izgleda bolje funkcionisali pod pritiskom.\nUz pomoć Visama Ben-Jedera i Pabla Sarabije uspeli su da dođu do boda koji se zbog načina na koji se meč čini velikim, a zapravo je razočaravajući... Četvrtoplasiranoj Sevilji (37) sada "na vrata" kuca Hetafe koji ima svega dva boda manje, Betisi Alaves su na četiri koraka daleko, a nisu daleko ni Valensija, Sosijedad i Eibar.\nDo kraja sezone ostalo je 15 kola i može mnogo toga da se desi...\nSEVILJA - EIBAR 2:2 (0:1)\nBaskijskom klubu je ovo tek peta sezona u najvišem rangu španskog fudbala i evidentan je njihov napredak iz godine u godinu (18, 14, 10. i 9. mesto), a u aktuelnoj 2018/19 mogli bi da naprave iskorak i da zaigraju u Evropi.\nGolovima Fabijana Oreljane iz 22. i Čarlsa iz 63. minuta su "oborili" Sevilju na leđa, ali su se Andalužani iščupali - možda i zahvaljujući opuštanju rivala.\nIpak, ni bod nije mnogo za Sevilju iz ove utakmice tako da se opasno "kockaju" sa mestom u Ligi šampiona koje je u jednom trenutku delovalo kao zagarantovano, tako da bi i ovoga puta mogli da "skliznu" u njihovo omiljeno - Ligu Evrope.\nLeganes - Betis 3:0 (2:0)\n/En Nesiri 22, 36, 66/\nValensija - Sosijedad 0:0\n/Ben Jeder 88, Sarabija 90+2 - Oreljana 22, Čarls 63/\nBilbao - Barselona 0:0\nTABELA: Barselona 51, Real 45, Atletiko Madrid 44, Sevilja 37, Hetafe 35, Alaves (-1) 32, Betis 32, Valensija 31, Sosijedad 31, Eibar 30, Leganes 29, Espanjol 28, Levante (-1) 27, Atletik B. 27, Valjadolid 26, Selta 24, Đirona 24, Rajo Valjekano 24, Viljareal 20, Ueska 18.


Kako „Politika” saznaje, broj predloženih kandidata za nove članove Srpske akademije nauka i umetnosti premašio je sve rekorde: na adresu ove ustanove ovoga puta stiglo je više od sto nominacija, dok je u dosadašnjim izbornim ciklusima taj broj iznosio obično između trideset i četrdeset. Iako je rok za dostavljanje predloga, koje su mogli podneti tri člana SANU, odbor SANU i ustanova van SANU, istekao 31. januara, tačan broj prijava znaće se tokom naredne nedelje kada pristignu i predlozi koji su poslati poštom zaključno sa pomenutim datumom. Izborna skupština SANU, zakazana za 8. novembar ove godine, biće mesto na kojem će biti doneta definitivna odluka koja\n26.01.2018 u 11:22\nO bogatoj istoriji srpskog bogosluženja\nUoči velikog jubileja, osam vekova samostalnosti SPC, Institut za liturgiku Pravoslavnog fakulteta Univerziteta u Beogradu pokrenuo je projekat „Istorija srpskog bogosluženja”, koji je juče, uz prisustvo velikog broja sveštenika i akademika, predstavljen u Srpskoj akademiji nauka. Cilj projekta je da se u dve višetomne edicije sagleda vekovna istorija liturgijskog života srpske crkve. Ova istorija, rečeno je, obuhvata liturgijsku praksu i njeno okruženje – hramove u kojima se bogosluženja vrše, likovne i muzičke umetničke izraze i paralele onom što se veruje i sveštenosluži, predmete primenjene umetnosti itd. Na skupu su predstavljene i tri knjige iz edicije „Istorija srpskog bogosluženja”: „Srpska barokna teologija” Vladimira Vukašinovića, „Istorijsko-bogoslovska analiza srpskih\n17.01.2018 u 11:44\nSve koverte sa predlozima za nove članove Srpske akademije nauka i umetnosti neće biti otvorene pre 1. februara, potvrđeno je Tanjugu u SANU. U SANU je u toku proces izbora novih članova, a beogradski mediji danas pišu da je Institut za filozofiju i društvenu teoriju predložio 16 novih kandidata za članstvo u ovoj instituciji. Prema navodima medija, među kandidatima su Dragoljub Mićunović, Zagorka Golubović, Nada Popović Perišić, Borka Pavićević, Milena Dragićević Šešić, Svetlana Slapšak... U SANU je Tanjugu potvrđeno da su propozicije za izbor novih članova jasne sve do Izborne skupštine koja će se održati 8. novembra. Rok za dostavljanje predloga za izbor članova, koje mogu podneti tri člana SANU, odbor SANU i ustanova van SANU, ističe 31. januara 2018. Do 31. aprila\nBili bismo zdraviji da sklanjamo slanik sa stola\nUmesto lečenjem, bilo bi bolje da se bavimo sprečavanjem bolesti, čulo se juče na naučnom skupu održanom u SANU, posvećenom značaju prevencije za zaštitu zdravlja ljudi u Srbiji. Pozdravnu reč prisutnima uputili su predsednik Akademije Vladimir Kostić i ministar zdravlja Zlatibor Lončar, dok je akademik Ljubiša Rakić u uvodnom izlaganju podsetio da je odavno deklarativno prihvaćen stav da je prevencija efektivnija od lečenja, ali da taj koncept nije doživeo apsolutnu primenu. Tatjana Pekmezović, profesorka Medicinskog fakulteta u Beogradu, govoreći o nekoliko nivoa prevencije, podseća na značaj one primarne, usmerene ka zdravim osobama. Tim povodom, pomenula je Rouzovu teoremu prevencije, koja se svodi na to da izloženost velikog broja ljudi malom riziku može dovesti do mnogo više


FSS demantovao da će dati dozvolu da tzv. Kosovo igra prijateljske utakmice - Fudbal, Reprezentacija, Top News\nFSS demantovao da će dati dozvolu da tzv. Kosovo igra prijateljske utakmice\nAleksandar Milosavljević 29.11.2013., 14:33\nFudbalski savez Srbije putem saopštenja oštro je demantovao pisanje lista Politike iz današnjeg broja u kojem se prenosi da bi Fudbalski savez takozvane države Kosovo sledeće nedelje na Kongresu FIFA u Brazilu mogao da dobije dozvolu da seniorska reprezentacija južne srpske pokrajine igra prijateljske utakmice bez državnih obeležja što bi ujedno značilo i prijem u Međuunarodnu fudbalsku federaciju.\nSaopštenje Fudbalskog saveza Srbije vam prenosimo u celosti.\nApsolutno su netačne sve informacije objavljene u pomenutom tekstu. Najpre, nijedan član Fudbalskog saveza Srbije neće prisustvovati sednici Izvršnog komiteta FIFA niti će tom prilikom – niti bilo kada, dati ma kakvu saglasnost po pitanju legalnosti rada i aktivnosti takozvanog i samoproklamovanog Fudbalskog saveza Kosova.\nA da se nalazimo pod izuzetnim pritiskom – nalazimo se, i to u dužem vremenskom intervalu, posebno u prethodne dve godine. Podsećamo da smo o svim sastancima sa nadležnima u FIFA, koja je i otvorila ovo pitanje, a kojima su prisustvovali i predstavnici kosovskog fudbala, pravovremeno obaveštavali javnost.\nSuština delovanja Fudbalskog saveza Srbije sa nadležnima u FIFA po pitanju kosovskog fudbala svodi se na konstantnu i neraskidivu vezu sa čelnicima Vlade Republike Srbije, što će biti i u vremenu koje dolazi.\nPodsećamo da je ove godine predsednik FIFA Jozef Blater posetio predsednika Vlade Republike Srbije Ivicu Dačića i da su tom prilikom razgovarali o ovoj temi. Fudbalski savez Srbije od tada čeka na dobijanje zvaničnih instrukcija u daljem radu i sve dok ih ne dobijemo nećemo prihvatiti učešće na bilo kakvom sastanku gde bi se o tome razgovaralo.\nPodsećamo javnost na principijelni stav UEFA i njenog predsednika Mišela Platinija da prijemo novih članica – u ovom slučaju Kosova, nije moguć bez međunarodnog priznanja u okviru Ujedinjenih nacija. Fudbalski savez Srbije se izborio na prošlogodišnjoj Vanrednoj sednici Kongresa UEFA da se o statusu prijema Kosova i ne odlučuje, zbog poštovanja pomenutog pravila, a naglašavamo da je većina od 53 zemalja-članica evropske „kuće fudbala“ politički priznalo Kosovo.\nČelnici Izvršnog komiteta FIFA su prošle godine jednostrano doneli odluku o mogućnosti igranja prijateljskih utakmica klubova i mlađih selekcija sa teritorije Kosova u međunarodnim okvirima, ali pod jasno definisanim uslovima – učešće bez bilo kakvih nacionalnih simbola (zastava, himna, obeležje na dresu…). Verujemo da će čelnici FIFA imati i razumevanja i skinuti „slučaj Kosovo“ kao eventualnu temu naredne sednice Izvršnog komiteta, već da će se o toj problematici razgovarati kada se za to steknu svi uslovi.\nFudbalski savez SrbijeJozef BlaterTomislav Karadžić\nPrethodna vest Gigs u krevetu proslavlja 40. rođendan\nSledeća vest Pašutin selektor Rusije\nGigs u krevetu proslavlja 40. rođendan\nPašutin selektor Rusije


Đukanović: Ili EU i NATO, ili ruska kolonija - Sputnjik Srbija\n18:38 28 Oktobar 2020\n21:47 14.10.2016 (osveženo 21:48 14.10.2016) Preuzmite kraći link\nĐukanović ocenio je da se lista koju predvodi sigurnim korakom približava pobedi evropske Crne Gore, prenosi RTCG.\n„Na ovim izborima se brane sve vrednosti za koje smo se izborili pre deset godina. Svima je jasno da se 16. oktobra odlučuje o sudbini države, a ne samo bira vlast. Odlučuje se hoće li Crna Gora biti članica EU ili ruska kolonija. Na ovim izborima se pokazuje ko je za odbranu, a ko za izdaju Crne Gore. Dakle, Crna Gora ili oni, evropske integracije ili oni“, poručio je Đukanović.\nOpozicija bi, kaže Đukanović, ukoliko osvoji vlast, odustala od evroatlantskih integracija i odustala od samog evropskog puta.\n„Ipak, priznajemo da je SDP sa svojim kvaziliderom najgori proizvod vladavine DPS-a. Nakon dvadesetogodišnje zavetrine kod DPS-a okrenuli su leđa radi par mandata“, poručio je Đukanović.\nLider DPS-a je kazao da je ovo istorijska prilika da poraze one koji žele da osujete članstvo u Evropskoj uniji i NATO-u.\n„Ne damo državu, ne damo Crnu Goru. Svi koji bi hteli da je sruše neka znaju da je stasala crnogorska mladost da zaštiti biće Crne Gore. Čvrsto verujem da ćemo u nedelju nastaviti sigurnim korakom putem političke stabilnosti i boljeg života. Da je večna Crna Gora“, poručio je Đukanović.\nmiting, evrointegracije, izbori u Crnoj Gori, DPS, SDP, NATO, EU, Milo Đukanović, Crna Gora\n18:36 Lavrov i u karantinu nastavlja sa radom - razgovarao sa francuskim kolegom o Karabahu i terorizmu


Tanjug 29. novembra 2021. 12:43\nLONDON – Akcije Britiš telekoma (BT) skočile su jutros za čak 9,0 odsto zbog izveštaja da indijska kompanija Rilajens Indastris planira ponudu za ti britansku grupaciju, ali su ubrzo potonule nakon što je na berzi ta vest demantovana.\nEkonomik tajms je objavio da bi Rilajens, u vlasništvu milijardera Mukeša Ambanija. mogao da dostavi neželjenu ponudu za kupovinu BT-a ili da pokuša da dobije kontrolni udeo, dodajući da je u opciji i partnerstvo sa BT-ovim mrežnim ogrankom Open domet i finansiranje njegovih planova za proširenje optičke mreze, prenosi Rojters.\nMeđutim, Rilajens je demantovao taj medijski izveštaj u objavi na berzi.\n„Kategorično negiramo bilo kakvu nameru o ponudi za britansku telekomunikacionu grupu BT. Članak je u celosti spekulativan i neutemeljen“, navodi se u obaveštenju indijske kompanije.\nNa ranom trgovanju, akcije BT-a su skočile za 9,0 posto, da bi nakon demantija Rilajensa krenule u rikverc i na trgovanju oko 10:27 časova po srednjoervropskom vremenu taj rast je splasnuo na 5,7 pocenata. Istovremeno, ojačale su i akcije indijske kompanije za 1,2 odsto.\nBritanska kompanija, čija se vrednost akcija više nego prepolovila u poslednjih pet godina, već je bila predmet spekulacija o preuzimanju nakon što je francusko-izraelski milijarder Patrik Drahi ove godine kupio udeo od 12,1 odsto.\nDrahi je dobio „zeleno svetlo“ da 11. decembra kupi dodatni udeo u BT-u, pošto je u junu obećao da neće dati ponudu za preuzimanje kompanije, što je prema britanskim propisima o preuzimanju bio razlog zbog kojeg mu je šest meseci odlagano davanje odobrenja za dodatnu kupovinu akcija.


"Sneg na putevima nije najbolje očišćen"\n"Sneg sa puteva nije najbolje očišćen i ima puno zastoja u saobraćaju zbog čega ekipe na terenu treba pojačati, a iz prometa isključiti velike kamione i šlepere." To je izjavio ministar bez...\n"Opet na početku: Još 2007. su tražili da priznamo Kosovo"\nGolubac dan kasnije: Situacija se stabilizuje, potrebno grivo i pumpe za vodu\nSituacija u Golupcu se u ponedeljak, posle bujičnih poplava, lagano normalizuje, a za pranje ulica i crpljenje vode iz podruma lokalnim vlastima su neophodne dodatne pumpe, cisterne za pranje ulica,...\nVelja: Tužio sam Obradovića (iz Dveri)!\nNorvežani platili bedem, naši fušarili pa ga odnela reka\nBedem na reci Ribnici u Kraljevu, za čiju izgradnju je norveška vlada prošle godine donirala 50.000 evra, odnela je nabujala reka.\nJ. A. - J. L. P. -Vesti 8 komentara\nKako "Vesti" nezvanično saznaju, predsednik Srbije Tomislav Nikolić i lider Nove Srbije Velimir Ilić u ozbiljnim su pregovorima da formiraju novu stranku koja bi na sledećim izborima bila...\n13:00 >> 18:01\nKako je krenulo... odneće nas klizišta\nBroj klizišta u Ljigu svakodnevno se povećava i sada ih ima oko stotinu, potvrdio je predsednik te opštine, Dragan Lazarević. Situacija nije ništa bolja ni na području Bajine Bašte gde se zbog...


Potpredsednik Vlade Republike Srbije i ministar unutrašnjih poslova dr Nebojša Stefanović razgovarao je danas sa predsedavajućom Delegacije Evropskog parlamenta za Srbiju Tanjom Fajon i izvestiocem EP Vladimirom Bilčikom o predstojećim izborima u Republici Srbiji.\nRazgovoru, koji je održan putem video linka, prisustvovao je i šef Delegacije EU Sem Fabrici, a Stefanović je upoznao sve učesnike o merama koje Vlada Republike Srbije preduzima i koje će preduzeti, kako bi izbori protekli u najbolјem mogućem redu.\nStefanović je istakao da su svi domaći i međunarodni posmatrači dobrodošli da prate izborni proces u Republici Srbiji, koji je, kako je naglasio, prethodnih meseci dodatno unapređen izmenom zakonske regulative. Takođe, ministar je pozvao predstavnike ODIHR-a da upute punu misiju koja će pratiti izborni proces, za šta će im Srbija, kako je dodao, omogućiti sve neophodne uslove za rad.\nPotpredsednik Vlade Srbije upoznao je sagovornike i sa merama koje će biti preduzete tokom izbornog procesa, kao i na sam dan izbora, kako bi se očuvalo zdravlјe građana, a ujedno omogućilo da oni nesmetano ostvare svoja zakonska prava i glasaju.\nStefanović je istakao da su političke partije, koje su do sada predale izborne liste, već započele svoje predizborne aktivnosti i da sve opcije koje učestvuju u izbornom procesu imaju prostora na javnom servisu.\nPredsedavajuća EP za Srbiju Tanja Fajon naglasila je da je važno da izborni proces ne ugrozi zdravlјe lјudi, kao i da se u medijima obezbedi prostor za sve političke aktere i omogući rad međunarodnih i domaćih posmatrača.\nVladimir Bilčik, izvestilac EP za Srbiju, rekao je da je Republika Srbija dosta toga uradila na unapređenju izbornog procesa, kao i da se sada očekuje implementacija izmenjene regulative.


Poslednja informativna sesija povodom objave Drugog poziva održana u Kiseljaku – Cross-border Programme\nYou are here: Home / Vijesti / Vijesti i događaji / Događaji / Poslednja informativna sesija povodom objave Drugog poziva održana u K...\nInformativna sesija povodom raspisivanja Drugog poziva za podnošenje prijedloga projekata okviru IPA Programa prekogranične saradnje Srbija-Bosna i Hercegovina 2014-2020 održana je danas u Kiseljaku.\nMinistarstvo finansija Republike Srbije u saradnji sa operativnim strukturama Programa: Ministarstvom za evropske integracije Republike Srbije i Direkcijom za evropske integracije Saveta ministara Bosne i Hercegovine , uz podršku Zajedničkog tehničkog sekretarijata Programa organizovalo je pomenuti događaj.\nU ime domaćina događaja, Direkcije za evropske integracije Bosne i Hercegovine prisutnima se obratio Tarik Džajić, stručni savetnik na Programu.\nIspred Zajedničkog tehničkog sekretarijata, Darko Čukuranović, saradnik na Programu, predstavio je detaljno aplikacioni formular. Ovo je bila idealna prilika za razrješenje nedoumica prisutnih prilikom konkurisanja.\n12. Decembar 2019. /by Irena Markovic\nhttps://srb-bih.org/wp-content/uploads/2019/12/IMG_0263.jpg 561 1000 Irena Markovic https://srb-bih.org/wp-content/uploads/2018/12/cb-hih-logo2.png Irena Markovic2019-12-12 13:04:522020-10-27 12:06:11Poslednja informativna sesija povodom objave Drugog poziva održana u Kiseljaku\nInformativna sesija u Bijeljini izazvala veliko interesovanje Prezentacija-smernice za aplikante i aplikacioni formular


Vesti online / Vesti / Srbija / Čepurin: Rusija će energično podržavati pravedni posao Beograda\nRuski ambasador u Beogradu Aleksandar Čepurin rekao je da je današnji susret predsednika Srbije Aleksandra Vučića i predsednika Rusije Vladimira Putina potvrdio da će Rusija i dalje energično podržavati, kako je rekao, "pravedni posao Beograda".\n"Problem ne može da bude rešen bez Srbije i, utoliko pre, protiv Srbije", napisao je na Tviteru ambasador.\nOn je naveo da je dijalog Beograda i Prištine već pola godine "u komi", zbog provokativnih poteza kosovskih Albanaca - uvođenja taksi od 100 odsto, odluke o formiranju vojske što je u suprotnosti sa Rezolucijom SB UN 12 44, pokušaja da se uzurpira srpska imovina.\n"Svuda se vidi trag kosovskih sponzora", napisao je Čepurin.\nPrema njegovim rečima, kod posrednika u dijalogu Beograda i Prištine - EU- nervozu izaziva drska linija dalekog Vašingtona, koji je Kosovo pretvorio u još jedan "Ambasadorstan" i "kopneni nosač aviona" Bondstil i iz sve snage pokazuje da bez Amerikanaca nikakve nagodbe ne može biti, piše ruski ambasador.\nVučić i Putin sastali su se danas pre podne u Pekngu, gde obojica učestvuju na forumu "Jedan pojas, jedan put" a glavna tema razgovora bilo je Kosovo i Metohija.\nSRBIJA Evo o čemu su razgovarali Vučić i Čepurin


Direktor Energoprojekta: “Neprijateljsko” preuzimanje može da bude početak kraja kompanije, država da zaštiti svoj interes i kapital | Gde Investirati\nDirektor Energoprojekta: “Neprijateljsko” preuzimanje može da bude početak kraja kompanije, država da zaštiti svoj interes i kapital\nGeneralni direktor beogradskog Energoprojekta Vladimir Milovanović izjavio je danas da očekuje da država kao pojedinačno najveći akcionar zaštiti svoj interes i kapital u tom preduzeću jer ako to ne učini on će biti obezvređen.\n“Naše sumnje da se sprema ‘neprijateljsko’ preuzimanje Energoprojekta proverava Komisija za hartije od vrednosti, a o tome su upoznata nadležna ministarstva privrede i finansija. Ukoliko država ne zaštiti svoj kapital u tom preduzeću on će biti obezvređen i po upravljačkom uticaju i po vrednosti, a stradaće i ostali manjinski akcionari”, rekao je Milovanović agenciji Beta.\nVladimir Milovanović (Foto:Novosti.rs)\nOn smatra da kupoprodaja akcija Energoprojekta na Beogradskoj berzi izaziva sumnju da se priprema “neprijateljsko” preuzimanje tog preduzeća, odnosno da su povezana lica već kupila udeo veći od 25 odsto kapitala a da nije data ponuda za kupovinu preostalih akcija, kako je zakonom propisano.\nTakav scenario, po rečima Milovanovića, “desio se mnogo puta tokom tranzicije koja predugo traje i ostavio mnogo ljudi bez posla i zatro razne srpske firme, posebno u sektoru građevinarstva i industrije”.\n“Mi smo u zakonskom roku podneli prijavu Komisiji za HOV i znamo da ona radi na složenoj proveri dokumenata koje smo dostavili i imamo puno poverenje u njen rad. U interesu je svih aktera na finansijskom tržištu da se unapredi institucionalno okruženje tržišta kapitala i na to tržište privuku ozbiljni i profesionalni investitori u većem broju. Beogradska berza treba da postane najznačajnija berza u regionu Balkana, kao što je i Srbija regionalno najznačajnija ekonomija”, rekao je Milovanović.\nNaveo je da je prioritetni zadatak rukovodstva Energoprojekta da obezbedi posao, da realizuje projekte u rokovima i visokom kvalitetu, da kompanija bude konkurentna, a uz sve to da plaća zarade zaposlenima, poreze i doprinose državi, dividende akcionarima i zapošljava mlade kadrove.\nOn je podsetio da vlast u Hrvatskoj nastoji da zaštiti poslovnu poziciju Agrokora koji je u finansijskim problemima i ocenio da je Energoprojekt za Srbiju važna karika u oporavku građevinskog sektora i da ima posebnu ulogu da doprinese ekonomskom razvoju zemlje i razvoju malih i srednjih firmi u sektoru građevinarstva, energetike i elektro i mašinogradnje.\n“Energoprojekt je potreban Srbiji”, rekao je Milovanović.\nNa pitanje da li se osećaju smetnje u poslovanju Energoprojekta usled prodaje akcija preduzeća na tržištu hartija od vrednosti on je rekao da postoje izvesni problemi ali su se smanjili nakon što je preduzeće uradilo otkup sopstvenih akcija čime je sprečen pad vrednosti akcija koji je pokrenut prodajom vlasničkog udela dva značajna akcionara, Dobrovoljog penzionog fonda Dunav i švajacarskog investicionog fonda Ist kapital (East Capital).\n“Dobra okolnost je i da su se menadžment i zaposleni uključili u trgovanje akcijama, a loša je da je povećana ponuda za prodaju akcija u vlasnišvu fizičkih lica”, rekao je Milovanović.\nIstakao je da, imajući u vidu potencijal rasta poslovnih aktivnosti Energoprojekta i vrednost akcija ima taj isti potencijal.\n“Energoprojekt je finansijski i poslovno stabilna firma sa odličnom perspektivom ugovaranja novih poslova, posebno na tržištu u zemlji”, rekao je Milovanović.\nOn je kazao da Energoprojekt ne može da utiče na bilo šta što se ne odvija u zakonskom okviru, ali da prati i može da identifikujemo nedozvoljene manipulacije u kupoprodaji akcija kompanije, pa i neke aktivnosti koje imaju elemente krivične odgovornosti, kao i da se razmatraju razne odbrambene strategije ukoliko dođe do ponude za “neprijateljsko” preuzimanje.\n“Neprijateljsko preuzimanje može da bude početak kraja Energoprojekta, jedine firme koja je uspešno prebrodila sva iskušenja i krize u prošlosti, ali smo uvereni da se možemo odupreti ovim ambicijama pojedinih akcionara, prvenstveno jer smo uvereni da, ukoliko i dođe do ponude za preuzimanje, ni država Srbija niti drugi akcionari neće svoje akcije prodavati akcionaru koji ima ovakvu reputaciju”, rekao je Milovanović.\nDržava Srbija u Energoprojektu ima vlasnički udeo od 33,58 odsto, a drugi najveći akcionar je beogradska firma Napred razvoj sa udelom od oko 22,49 odsto.\nAkcije Energoprojekt holdinga (ENHL) su i danas bile među najprometnijima na Beogradskoj berzi, uz trgovanje vredno skoro 9 miliona RSD, ostvarivši rast već treći uzastopni dan do nivoa 1.462 RSD.\nPrevious Cene nafte porasle, oružane frakcije u Libiji blokirale proizvodnju na dva naftna polja\nNext Dinar bez promene prema evru, NBS danas intervenisala prodajom 15 miliona evra\nTags Beogradska berzaEnergoprojektVladimir Milovanović\nCategory BerzaIndustrijaKompanijeNajvažnije vesti\nAzijske berze: Pad indeksa zbog straha od povećanja kamatnih stopa\nNa azijskim berzama u sredu su cene akcija pale, kao i na Wall Streetu prethodnog dana, što je posledica strahova ulagača od ubrzanja tempa povećanja kamatau SAD-u i neočekivano slabih pokazatelja iz kineske\nAPR: 570 firmi popisano na listi “loših direktora”\nPre nepuna dva meseca je obelodanjena lista loših direktora, a na njoj je već popisano 570 firmi, govore podaci Agencije za privredne registre.\nProizvođači malina traže cenu od 2,30 evra\nPredstavnici Asocijacije poljoprivrednih proizvođača malina Srbije juče su doneli odluku da akontna cena za ovogodišnji rod maline bude bar 2,30 evra.


Selaković objasnio šta se događalo na Saboru SPC: Ove papire je Vučić doneo vladikama - Naši u svetu\nObjavljeno 15/05/19 u 10:00\nGeneralni sekretar predsednika Srbije Nikola Selaković izjavio je danas da na Svetom arhijerejskom saboru Srpske pravoslavne crkve (SPC) predsednik Srbije Aleksandar Vučić „nije nikog disciplinovao“, da je rezultat sastanka da je sada većini episkopa jasnija pozicija i politika Srbije po pitanju Kosova i da taj razgovor nije bio lak, ali je bio koristan.\nSelaković je za Radio-televiziju Srbije kazao da je na Saboru „nastupila organizovana jedna grupa – četiri do pet vladika, koji su imali drugačije stavove“, i dodao da im je „onda predsednik Srbije odgovarao argumentima“, ali da „nije bilo žučne rasprave“.\nSelaković je rekao da je na sastanku izneto „mnogo nepoznavanja“ Rezolucije 1244 Saveta bezbednosti UN „od strane pojedinih vladika“ i dodao da je pominjana i ideja o razgraničenju za koju je naveo da je ranije bila odbačena.\nSelaković je za današnju naslovnu stranu lista „Danas“ – „Vučić pretio vladikama papirima tajnih službi“, rekao da je to „notorna laž“.\n„Predsednik nije pretio vladikama papirima tajnih službi“, rekao je Selaković i dodao da je Vučić „od papira doneo samo Rezoluciju 1244, Briselski sporazum i Izveštaj o potrošnji novca Srbije na Kosovu“.\nOn je kazao da je „plasirana laž takođe da je većina vladika bila protiv dolaska predsednika Srbije na Sabor“.\nAmerikanci snimaju film o “žutoj kući”, inspiracija u ovoj istinitoj priči


(Opasan) predlog: Hoće li Turska ukinuti čuveni „ol inkluziv“ - Sputnjik Srbija\n(Opasan) predlog: Hoće li Turska ukinuti čuveni „ol inkluziv“\n21:40 31.10.2017 (osveženo 21:59 31.10.2017) Preuzmite kraći link\nPredsednik Konfederacije trgovaca i zanatlija Turske (TESK) Bendevi Palandoken predložio je da se u odmaralištima ukine sistem smeštaja „ol inkluziv“, piše „Sozdžu“.\nPrema njegovim rečima, ovaj korak će pomoći turistima da se upoznaju sa zemljom, a takođe će oživeti tursku ekonomiju.\n„Ukoliko ukinemo sistem ’ol inkluziv‘, turisti će izlaziti iz hotela i početi češće da posećuju znamenitosti i ulaze u prodavnice. To će omogućiti da se oživi zanatski sektor i doprinese globalnim nacionalnim ciljevima“, objasnio je Palandoken.\nRanije je predsednik Rusije Vladimir Putin nakon pregovora sa turskim kolegom Redžepom Tajipom Erdoganom istakao porast broja turista iz Rusije u Turskoj.


Naslovna Zanimljivosti Iz naših krajeva Istraživanje pokazalo: Evropska civilizacija je rođena na Đerdapu\nČak 117 istraživača iz 80 svetskih institucija, od Harvarda do Instituta „Maks Plank“, došlo je do rezultata ključnih za razumevanje mehanizma najstarijih genetskih mešanja stanovništva između starosedelaca na području Đerdapa i pridošlica iz Anadolije.\nSvetski stručnjaci, naime, smatraju, kako navodi Dragana Antonović sa Arheološkog instituta u Beogradu za „Novosti“, da je reč o izuzetno značajnoj studiji DNK i genoma drevnih populacija Evrope.\nOna podseća da su na području Đerdapa arheološka iskopavanja obavljena još od 1964. do 1970, a zatim od 1980. do 1984. i da su ona predstavljala najveću prekretnicu u srpskoj arheologiji, te da je u tom trenutku to bio najveći istraživački projekat u Evropi.\n„Upravo u to vreme s kraja 7. i početka 6. milenijuma pre nove ere i to na važnim nalazištima srpskog Podunavlja – u Lepenskom viru, Padini i Vlascu – neolitske pridošlice iz Anadolije mešaju se sa starosedeocima u Đerdapu“, objašnjava Antonovićeva i navodi da zato DNK analiza i njeni rezultati objavljeni u časopisu „Nature“ nude prave podatke o DNK i genomima drevnih ljudi iz praistorije s teritorije Srbije.\nOba istraživanja, napominje, bila su multidisciplinarna, u njima su otkriveni mnogi skeleti ljudi koji su tu živeli, a koji su danas predmet novih istraživanja u okviru projekta „Genomska istorija jugoistočne Evrope“. A ta su istraživanja dovela do saznanja da su najstarija genetska mešanja stanovništva bila upravo na našem prostoru.\nKako objašnjava sagovornica „Novosti“, stanovništvo Lepenskog vira činili su uglavnom lovci-sakupljači, koji su pravili mnoge upotrebne predmete, gradili kuće s čvrstim podovima, a koji su se zatim mešali s pridošlicama iz Anadolije, koji su izgledali sasvim drugačije, poznavali su poljoprivredu, imali prve žitarice i sa sobom dovodili stoku.\nPrethodni tekstBačka Palanka zimi – u ljubavi sa prirodom\nSledeći tekstNeuspela pobuna Trampovih pristalica, četvoro mrtvih nakon upada u Kongres\nKeltski lokalitet na „Turskom šancu“


Vesti | Skyline Belgrade promo corner u tržnom centru Ušće | Skyline Belgrade\nSkyline Belgrade promo corner u tržnom centru Ušće\nBeograd, 3. oktobar 2018. godine – Višenamenski stambeno-poslovni kompleks Skyline Belgrade imaće svoj jedinstveni promo corner u tržnom centru Ušće, koji će početi sa radom 1. oktobra i trajaće do 20. oktobra.\nSvi oni koji tokom oktobra meseca odluče da posete tržni centar Ušće imaće priliku da se upoznaju sa projektom Skyline Belgrade, kao i sa svim pogodnostima koje ovaj kompleks nudi svojim budućnim rezidentima. Stručna lica iz sektora prodaje ispred projekta Skyline Belgrade poželeće dobrodošlicu svim zainteresovanima i obezbediti im željene informacije, bilo da se tiču samog kvaliteta gradnje, kvadrature i strukture stanova, ili revitalizacije obližnjeg parka Tri ključa, koji će u grad Beograd u saradnji sa Investitorom kompleksa preurediti u pravu zelenu oazu. Pored toga, svi posetioci imaće priliku da saznaju šta je to što ovaj kompleks izdvaja i čini ga jedinstvenim, kao što je najveći privatni bazen u Beogradu, najsavremeija Spa&Gym zona sa teretanom i podzemna garaža na šest nivoa.\nSkyline Belgrade, kompleks koji će se sastojati od tri kule, centralne poslovne i dve stambene kule, pružiće svojim budućim stanarima kvalitet i sigurnost u samom centruBeograda u Ulici kneza Miloša. Izraelski investitor AFI Europe, koji stoji iza ovog stambeno-poslovnog kompleksa, prisutan je na tržištu Srbije od 2005. godine i svojim projektima kao što su, “Airport City Belgrade” i “Central Garden” dokazan je lider na tržištu u arhitektonskom i urbanističom smislu. Ekskluzivna prodaja stanova poverena je kompaniji vodećoj konsultantskoj kući za nekretnine u Srbiji CBS International, koja je deo Cushman & Wakefield grupacije.\nSigurno utočište za mlade ljubavnike i dvorske tajne Kada jednom u svojoj glavi oživite istoriju više ništa nije isto. Mozda ćete tako i nakon čitanja ovog teksta drugačije posmatrati semafor kod “Londona”, raskrsnicu U...\nDom – mesto na kojem se osećam najsigurnije\nIspijanje prve jutarnje kafe sa vašim partnerom na terasi sa koje se proteže najlepši pogled na Beograd pre samo dve nedelje bio je luksuz, a sada je to ritual. Sada se sećate zbog čega ste baš u toj zgradi odlučili da ...


Ministar Simović, povodom otvaranja poglavlja 11, održao sastanak sa poljoprivrednim proizvođačima\nDatum objave: 14.12.2016 20:04 | Autor: MPRR\nPovodom otvaranja pregovora Crne Gore sa Evropskom unijom u poglavlju 11 – Poljoprivreda i ruralni razvoj, Ministarstvo poljoprivrede i ruralnog razvoja organizovalo je danas sastanak sa predstavnicima udruženja poljoprivrednih proizvođača i relevantnih institucija.\nTom prilikom, ministar poljoprivrede i ruralnog razvoja mr Milutin Simović ocijenio je da je sastav današnjeg skupa pokazatelj uspješnog modela saradnje. “Danas svi zajedno možemo da kažemo: uradili smo dosta, prošli smo zajedno zahtjevnu dionicu, ali svi zajedno smo svjesni da ima još dosta toga što zajedno treba da uradimo”, poručio je ministar Simović.\nOn je kazao da se u ovom reprezentativnom sastavu u prethodnom periodu, vrijedno i odgovorno radilo na vraćanju optimizma i samopouzdanja u poljoprivrednom sektoru, podizanju konkuretnosti, prilagođavanju naše poljoprivredne politike zajedničkoj evropskoj poljoprivrednoj politici, dostizanju zahtjevnih standarda u proizvodnji hrane, zatim kreiranju i osposobljavanju novih institucija i jačanju administrativnih kapaciteta. Zajedno i odgovorno radilo se, kako je dodao, na kreiranju i realizaciji politike ruralnog razvoja koja treba da donese novi kvalitet života u ruralnim područjima, a koja podrazumijeva očuvanje tradicionalnih vrijednosti, odnosa razumijevanja u kome poljoprivreda nije samo biznis, nego i način života. On je podsjetio i na aktivnosti vezane za usvajanje novih zakona, kao i ispunjavanje mjerila za otvaranje pregovora u poglavlju 11. On je podsjetio da su u Radnoj grupi za ovo pregovaračko poglavlje, koja je brojala 74 člana, uključeni bili predstavnici akademske zajednice, savjetodavnih službi, nevladinih organizacija, Privredne komore i Unije poslodavaca, kao i državnih institucija. Zahvalio se na doprinosu pregovaračkom procesu skupštinskih odbora zaduženih za evropske integracije, kao i poljoprivredu. Kao veoma značajnu istakao je i podršku predstavnika Evropske unije, kao i brojnih međunarodnih organizacija, kao što su FAO i Svjetska banka. “I zato danas želim da iskažem odnos poštovanja i uvažavanja prema svim institucijama i pojedincima koji su dali doprinos ovom procesu, kao i međunarodnim partnerima za kontinuiranu i izdašnu podršku”.\nMinistar Simović upoznao je prisutne sa onim što slijedi u procesu pregovora, navodeći da nema vrmena za opuštanje, jer se mora uraditi dosta posla do 2020. Kao neophodno, naveo je nastavak usklađivanja i primjene pravne tekovine EU koju pokriva poglavlje poljoprivrede i ruralnog razvoja. Kao poseban izazov istakao je jačanje postojećih i osnivanje novih administrativnih struktura kao što su Agencija za plaćanje, Integrisan sistem administracije i kontrole, Mreža računovodstvenih podataka na farmama i formiranje organizacija proizvođača. “Suštinski izazov za sve nas je jačanje konkuretnosti domaće poljoprivredne proizvodnje i stvaranje uslova da naši proizvođači pronađu svoje mjesto na zahtjevnom EU tržištu, kao i unapređenje kvaliteta života u ruralnim područjima”, kazao je ministar Simović.\nMinistar Simović pozvao je sve poljoprivredne proizvođače da se predlozima i sugestijama aktivno uključe u izradu Agrobudžeta za 2017.\nŠef Delegacije EU u Crnoj Gori ambasador Aivo Orav čestitao je Crnoj Gori na otvaranju još dva pregovaračka poglavlja, ističući da je to potvrda nastavka pregovora Crne Gore sa Evropskom unijom. Ambasador Orav je kazao da je poglavlje 11 veoma zahtjevno i da crnogorsku administraciju i proizvođače očekuje naporan rad u narednom periodu, kako bi do ulaska u EU bili spremni da sprovode mjere Zajedničke poljoprivredne politike i osjetili benefite pristupanja. Ambasador je sugerisao poljoprivrednim proizvođačima da se udružuju, da rade na zaštiti tradicionalnih proizvoda, kao i da prate razvoj i trendove evropske politike u oblasti poljoprivrede.\nVideo: Ministar Milutin Simović sa poljoprivrednim proizvodjacima o pregovorima u poglavlju 11 - kadrovi\nVideo: Obraćanje mnistra poljoprivrede i ruralnog razvoja Milutina Simovića\nVideo: Obraćanje šefa Delegacije EU u CG ambasador Aivo Orava


NBG uvodi “Vanredno stanje” | Rockomotiva\nPočetna Magazin Banzai NBG uvodi “Vanredno stanje”\nNBG uvodi “Vanredno stanje”\nDatum: 9. maj 2020.\n“U današnje vreme nije teško naći inspiraciju za ovakve pesme” kaže grupa NBG povodom objavljivanja video spota za pesmu “Vanredno stanje”.\nPesma „Vanredno stanje“ nije napisana povodom ove situacije koja nas je zadesila, nastala je pre oko tri godine. Da li su članovi benda bili dalekovidi, ili živimo u okolnostima u kojima su nam ove teme uobičajene? U poslednjih desetak, a bogami i više godina, u celom svetu se dešavaju užasne stvari koje vladajuće elite ili ne žele ili ne mogu više da kontrolišu. Vanredno stanje na celoj planeti kao redovno stanje koje su svi prihvatili i navikli da žive u uslovima koji nisu dostojni čoveka. Ljude hrane lošim vestima, lošom hranom, lošim manirima i neukusom u svakom pogledu. Gde god se okreneš, vidiš samo užas, objašnjavaju momci i dodaju da za ovakve i slične teme danas nije teško pronaći inspiraciju: Naša generacija je po mnogim pitanjima bila prilično dalekovida i mnoge stvari koje su nam se desile uspela je da predvidi. To je verovatno posledica višedecenijskog ispiranja mozga i života na ivici dostojanstva, često i ispod te granice. Voleli bismo da smo mogli da predvidimo neke lepše stvari koje će se desiti čovečanstvu i ovom našem napaćenom i izmanipulisanom narodu, ali tako je kako je i svi moramo sa tim da se nosimo.\nRežiju i montažu video spota za pesmu „Vanredno stanje uradio je Branislav Godić, a u spotu su korišćeni i snimci Beograda koje su članovi i prijatelji benda napravili za vreme trajanja policijskog časa. Na snimcima dominiraju prikazi praznih šetališta, parkova i ulica: Te scene na koje mi kao ljudi koji su odrasli i žive u jednoj prilično naseljenoj sredini kao što je Novi Beograd apsolutno nismo navikli su prilično jezive i deluju totalno apokaliptično.\nIgra Duhova – Soba\ni duhovi: Ovako izgleda „Darežljiv“


Šminkanje medija pred izbore - RTV Šabac\n19. avgust 2019. 11:15\nUvodničari trećeg sastanka dijaloga političkih stranaka, pod okriljem Fondacije za otvoreno društvo i Fakulteta političkih nauka, na temu medija posebno su istakli problem funkcionisanja REM-a, potrebu objavljivanja cenovnika za političko oglašavanje, dok su predstavnici medija konstatovali da je reč o "šminkanju medija pred izbore".\nDirektor Fondacije za otvoreno društvo Milan Antonijević ocenio je da je tema medija najvažnija u izbornom periodu, zahvaljujući medijima koji prate uvodni deo sastanka i izvinio im se jer će drugi deo sastanka biti zatvoren za javnost.\nAntonijević je rekao da su materijali za sastanak ranije prosleđeni učesnicima, navodeći da im je poslato i pismo Maje Pavlović, vlasnice televizije K9 koja štrajkuje glađu.\nDekan Fakultet političkih nauka Dragan Simić pozdravio je novinare i snimatelje koji prisustvuju sastanku, jer je tema "njihova".\n- Izbori su neuralgično jezgro, mera legaliteta i legitimiteta političkog procesa. Jednak pristup medijima svih je "jezgro jezgra, suština demokratskog političkog poretka - rekao je Simić - Tema su transparentnost i jednak pristup medijima, dodao je on.\nBojan Klačar ispred CeSID predložio je šest mera koje bi mogle da se sprovedu do izbora bez promene zakona i četiri mere koje bi tražile zakonsku intervenciju. Klačar je rekao da je prva mera formiranje Nadzornog odbora Skupštine Srbije, potom da se sprovede koherentan i celovit monitoring medija, da se cenovnici političkog oglašavanja učine javnim, što osim medijskih aktera traži i uključivanje Agencije za borbu protiv korpucije i pokretanje procedure kandidovanja novih članova REM-a, jer funkcioniše u krnjem sastavu sa šest od devet članova.\n- Verujemo da bi bilo dobro da se uvede sankcija za medije koji prekrše izbornu tišinu i da se otvori pitanje skraćivanja perioda izborne tišine, rekao je Klačar.\n- Nemamo nijedan državni organ koji je nadležan da prati ravnomernu zastupljenost u medijima, štampanim i onlajn, rekao je Nenadić dodajući da je REM zadužen za elektronske medije. Imamo problem sa oglašavanjem u medijima, plaćenim i neplaćenim vidovima promocije, rekao je Nenadić, navodeći kao primer direktne prenose stranačkih skupova i dodao da tu praksu treba zabraniti jer se ne može omogućiti za sve pod istim uslovima.\n- Mora se nešto uraditi da podaci o monitoringu koje sprovodi REM budu dostupni javnosti, rekao je Nenadić i dodao da se sada do njih ne može doći ni po zahtevu Poverenika.\nRaša Nedeljkov ispred CRTA rekao je da se najveći problem tiču zloupotrebe javnih resursa i pristupa medijima.\nOn je naveo primer monitoringa televizija sa nacionalnom frekvencijom tokom beogradskih izbora gde je bio prisutan veliki disbalans u prikazivanju kandidata u vezi sa temom izbora u glavnom gradu, četiri prema jedan u korist vlasti. Nedeljkov je tražio i da REM odlučuje o svakom prigovoru i da svoje odluke obrazloži i objavi.\n- Ova žalosna situacija u medijima je proizvod dugoročnog trenda i neće biti rešena šminkanjem pred izbore, potrebne su krupnije i ozbiljnije promene, rekao je Janjić.\n- Naša poruka svima - gledajte da stvorite uslove u kojima će najširi slojevi stanovništa imate ravnomeran pristup informacijama, ravnopravan pristup, rekao je Janjić i naveo da je NUNS dostavio sve analize i podatke i da neće učestvovati u zatvorenom delu sastanka.\nIspred Srpske napredne stranke su bili Goran Vesić, Vladimir Orlić, Vladimir Đukanović, sastanku su prisustvovali i članovi Pokreta socijalista, Lige socijaldemokrata Vojvodine, Stranke moderne Srbije i Stranke demokratske akcije, dok je ispred SPS bio Žarko Obradović.\nSastanku su prisustvovali i Zoran Lutovac, Nebojša Zelenović, Aleksandar Ivanović, članovi Liberalno demokratske partije, Nove stranke, Socijaldemokratske partije Srbije, Pokreta socijalista, Boško Obradović ispred Pokreta Dveri, kao i Demokratskog saveza Hrvata.


Serbia Fashion Week - promoter Novog Sada - Serbia Fashion Week\nSerbia Fashion Week – promoter Novog Sada\nNacionalna nedelja mode Serbia Fashion Week, predstavila se u okviru paviljona Turističke organizacije Novog Sada na 37. Međunarodnom sajmu turizma, koji se održao od 19. do 22. februara u Beogradu.\nNovi Sad je izgradio svoj imidž kao city break destinacija, kao grad mladih, festivala, zabave, noćnog provoda i aktivnog turizma, a festivali kao što su Serbia Fashion Week i EXIT na najbolji način reprezentuju ovaj grad i njegovu ponudu. Ova dva festivala stavljena su kao manigestacije od posebnog značaja za grad Novi Sad.\nNa konferenciji za medije povodom predstavljanja Novog Sada kao city break destinaciju, mnogobrojnim posetiocima obratio se direktor Turističke organizacije, Branislav Knežević, direktor marketinga EXIT festivala, Nemanja Milenković i predsednica Serbia Fashion Week-a, Svetlana Horvat.\nSerbia Fashion Week kao nacionalna nedelja mode sa mestom održavanja u Novom Sadu, ima i izražen internacionalni karakter, privlači mnogo gostiju iz inostranstva, istaknute predstavnike svetske modne scene i inostrane medije, te nastoji da o Novom Sadu i Srbiji pošalje najlepšu sliku u svet. Kao jedina licencirana i zvanično međunarodno priznata nedelja mode u Srbiji, ima za cilj da doprinese razvoju kulture i privrede u našoj zemlji, potencirajući povezivanje domaće modne scene sa vodećim centrima mode u svetu i nameru da postavi Novi Sad i Srbiju na mapu svetskih kulturnih centara.\nSerbia Fashion Week se tokom Sajma u hali 4 na štandu Turističke organizacije Novog Sada, posetiocima predstavio svoj program i najnovije informacije o tome šta ih očekuje na narednom, aprilskom izdanju festivala.\nSFW 21. februara 2015.


Vi ste ovde:Početna»Vesti»Delegacija EU u Srbiji proslavila Dan Evrope s porukom: Vrata Evropske unije širom su otvorena za Srbiju\n„Istorija nas podseća da je evropski projekat rođen u teškim okolnostima, nakon devastacije i patnje Evrope. Nedugo nakon Drugog svetskog rata osnivači Evrope odlučili su da rat više nije opcija i da je vreme za mir i trajno pomirenje među neprijateljima. Evropi je bila potrebna demokratija, društveni i ekonomski razvoj. Evropska unija nije se desila bez poteškoća, ali kako je Robert Šuman rekao na ovaj dan 1950. godine, citiram, ’Evropa neće biti izgrađena odjednom, ili po jednom planu. Ona će biti izgrađena kroz konkretna postignuća koja pre svega počivaju na solidarnosti.’ Ovaj vizionarski, ali pragmatični pristup pomogao je da se postigne uspeh za Evropu u prethodnih sedam decenija. Evropa se ponovo uspostavila oslobođena od razarajućeg nacionalizma, postala je jedna od najvećih svetskih ekonomija, branilac ljudskih prava, sklonište za one koji napuštaju svoje zemlje zbog rata i progona i važan faktor globalne sigurnosti“, rekao je Fabrici.\n„Uvereni smo da je saradnja bolja od konflikta, da su kompromisi snaga, a ne slabost i da je pomirenje dobra reč. U tom duhu otvorenosti i pragmatičnosti, Evropska unija ostavlja otvorena vrata za Srbiju, koja je Evropsku uniju postavila kao ultimativni cilj, koji daleko prevazilazi pitanje spoljnje politike. On predstavlja transformaciju celog društva, u pravcu održivog razvoja, trajne demokratije i vladavine prava“, dodao je ambasador Fabrici.\n“Tadašnji vizionari trasirali su put kojim se današnja Evropa kreće uz sve uspone i padove koji je čine otpornijom i jačom. Na tom putu, ma kako trnovit bio, uvek je bila i Srbija u različitim društvenim fazama i statusima. Srbija nekad nije razumela Evropu, neretko ni Evropa nju, ali je tačno da smo se mi menjali i sve bolje razumeli evropske potrebe i zahteve, a čini se da Evropa sve bolje razume Srbiju i potrebe srpskog čoveka. Uveren sam da Evropska unija danas, kao jedan od najrazvijenijih regiona, jedan od najvećih donatora razvojne pomoći, sve značajniji akter u rešavanju bezbednosnih pitanja širom sveta i prostor mira, slobode i prosperiteta, želi Srbiju kao svoju punopravnu članicu, baš onako i onoliko koliko i mi želimo da postanemo deo Evrope”, rekao je Vučić.\n“Kada nas ljudi pitaju zašto želimo u Evropu, običan čovek bi rekao zbog toga što ćemo živeti bolje i biće nam bolja ekonomija. Oni drugi bi dodali nešto što mi se čini još važnijim – da je Evropa kao mirovni projekat važna za nas jer ćemo sačuvati stabilnost i mir, a ako je nekome dosta ratovanja onda je to svakako narod i građani Srbije. A ja bih na to dodao i treću, možda suštinsku stvar, a to je da građani Srbije žele da pripadaju evropskom tipu društva što znači da imamo slobodno i demokratsko društvo. Mnogo toga još moramo da uradimo i promenimo, što ne znači da su sve zemlje Evropske unije idealne i bezgrešne, već da se na tome mora uvek raditi i praviti korak napred zbog svojih građana”, zaključio je on.\nNakon pozdravnih govora, ambasador Fabrici i premijerka Brnabić pogledali su izložbu radova srednjoškolaca koji su pobedili na konkursu “Evropski dnevnik”, nakon čega je usledio kotel, a završnica večeri obeležena je osvetljavanjem u plavo spomenika “Pobednik” na Kalemegdanu.


Linija za separaciju šljunka i peska\nUšteda od € 33.260 godišnje\n100,6 MWh godišnje\n190.809 m3 godišnje\n16,8 tona godišnje\nPovećanje efikasnosti, smanjenje potrošnje energije i vode, povećana otpornost na klimatske promene\nGEFF program investicija u zelenu ekonomiju pomogao je srpskoj građevinskoj kompaniji, koja se bavi i eksploatacijom i separacijom šljunka, da unapredi efikasnost procesa separacije, ostvari energetske uštede, kao i uštede u potrošnji vode.\nKompanija Karin Komerc MD osnovana je 2005. godine u Veterniku i zapošljava preko 500 ljudi. Kompanija je aktivna u svim segmentima građevinarstva: niskogradnji, hidrogradnji i visokogranji, a važan segment rada čini i proizvodnja i prodaja betona i eksloatacija i separacija šljunka.\nU želji da modernizuje proces separacije šljunka i peska, Karin komerc MD opredeljuje se za novu savremenu Binder+Co mašinu. Kompanija se obratila UniCredit Leasing Srbija, koji je partnerska finansijska institucija kreditne linije GEFF Srbija lizing.. GEFF tim procenio je potencijal energetske uštede i uštede vode, kao i finansijko-tehničke elemente projekta.\nNova linija za separaciju, finansirana u okviru GEFF Srbija lizing kreditne linije, bazira se na BIVITEC tehnologiji i Karin komerc MD je prva kompanija u Srbiji koja je primenila ovu tehnologiju. U poređenju sa starom opremom, nova ima manju težinu i efikasnija je. Takođe,kapacitet separacije šljunka nove mašine povećan je sa 100m³/h na 150m³/h, dok je efikasnost separacije unapređena sa 85% na 95%.\nOva investicija smanjuje potrošnju električne energije za 22,5% i emisije gasova sa efektom staklene bašte za 16,8 tona godišnje. Nova linija za separaciju omogućava kompaniji godišnju uštedu u potrošnji vode za 34%, odnosno 190.809 m3 godišnje, a Karin Komerc MD ostvaruje i finansijsku uštedu od 33.260 evra kroz smanjenu potrošnju goriva i troškova održavanja.\nKompanija Karin komerc MD je posvećena poslovanju u skladu sa principima održivog razvoja. Ranije je iz sopstvenih sredstava investirala i u zamenu starije generacije kamiona novom linijom vozila sa Euro 6 motorom, koji smanjuju emisiju štetnih izduvnih gasova.\n“Da bi kompanija Karin komerc MD bila konkurentna na tržištu, stalno osluškujemo zahteve i trendove tržišta, ali i sami razvijamo dobre prakse i primenjujemo inovacije. Zeleni razvoj i poštovanje principa zaštite životne sredine predstavljaju imperativ i uslov uspešnog poslovanja,” naglašavaju u kompaniji.\nGEFF Srbija lizing je kreditna linija Evropske banke za obnovu i razvoj (EBRD) koju podržavaju Zeleni klimatski fond i Vlada Luksemburga.